ОАВ саломлашиш ўрнига “шохлашаётган” йигитлардан норозилик билдирди\n12:23 / 24.11.2015\nМақола муаллифи айрим ёшлар “Ассалому алайкум” ўрнига “сава”, “салют”, “айва” сўзларини қўллаётганини таъкидлаб ўтди.\n“Айрим ёшларимизда ҳатто шу чала “Ассалом”ни айтишга ё хоҳиш, ё ҳафсала йўқ. Баъзилари эса “замонавий” кўринишда салом беришади: “салют”, “сава”, “айва...”, - деб ёзади у.\n“Курсдош йигитларимиздан бири эрталаб дарсга келганда дугонам билан ўпишиб сўрашади... Бир гал дугонамга очиғини айтдим: “Уялмайсанми, ўғил бола билан ҳам ўпишиб кўришадими?”. У эса менга “маданият”дан орқада қолган авомдек қараб, кулди: “Сен буни қаердан ҳам тушунардинг...”. Ўзимча ўйладим: “агар шу “маданият” бўлса, майли, бир умр маданиятсиз бўлиб ўта қолай”, - деб хулоса қилинади материалда.


Ҳаво шарида саёҳат - Халқ сўзи\n10:35 24 Май 2018 Жамият\n— Ҳаво шарида учишни телевизорда кўриб, ҳавасим келарди, — дейди тарбияланувчи Шаҳноза Ниёзметова. — Бугун ниятимга етдим. Шаҳардаги обидаларни юқоридан томоша қилиш бошқача бўларкан. Жуда катта таассурот олдим.\nХивада сайёҳлар эътиборини нафақат тарихий ёдгорликлар, балки замонавий ажойиботлар орқали ҳам жалб қилиш чоралари кўрилмоқда. Яқинда шаҳарга ҳавода муаллақ турувчи дарвеш аттракциони олиб келинган эди. Энди эса улкан ҳаво шари кўпчилик эътиборини тортаяпти.\n— Бугунги хайрия акциясида болаларни ҳаво шарлари ҳақида маълумотлар билан таништирдик, — дейди Аэронавтика федерациясининг Хоразм вилояти филиали директори Илҳом Сетматов. — Учиш жараёнида уларга малакали мутахассисларимиз хизмат кўрсатишди. Бундай саёҳатга нафақат ёшларда, балки хорижлик меҳмонларда ҳам қизиқиш катта. “Ичан-Қалъа” давлат музей-қўриқхонасини\n100 метр баланддан томоша қилиш, шаҳарнинг бетакрор гўзаллигидан баҳраманд бўлиш ва уни фотосуратларда акс эттириш барчага завқ-шавқ бағишлайди.


Ишончга муносиб жавоб бериш бурчимиз | Ўзбекистон "Адолат" социал-демократик партияси\n6 Июль, 15:24 • Андижон вилояти, Муносабат, Янгиликлар • 101 марта кўрилди • Комментариев к записи Ишончга муносиб жавоб бериш бурчимиз нет\nМустақиллик йилларида республикамизда биз ёшларга бўлган эътибор ҳар қачонгидан ортди. Ўқиш, изланиш ва ҳунар ўрганишимиз учун барча шаройитлар яратилди. Бунинг натижасида тенгдошларимиз орасида ихтирочилар, тадбиркорлар, спортчилар, олим ва ижодкорлар сони ортиб бормоқда. Дунёнинг энг ривожланган давлатларида ҳам Ўзбекистон ёшларининг қўлга киритаётган ютуқлари алоҳида эътироф этиляптики, бу давлатимиз томонидан яратилган имкониятлар самарасидир.\nШу ўринда андижонлик спортчиларни қўлга киритаётган ютуқларини сўзимнинг исботи дея айтиш мумкин. Спортнинг қатор турлари бўйича вилоятимизда шундай мактаб яратилдики, бу халқаро майдонлардаги мусобақаларда ўз ифодасини топмоқда. Эндиликда андижонлик спортчи ёшлар биргина бокс билан чекланмай спортнинг бошқа турларида ҳам ўз кучини кўрсатиб, жаҳон чемпионлигини қўлга киритмоқда.\n2017 йилда «Камолот» ёшлар ижтимоий ҳаракати негизида Ўзбекистон Ёшлар иттифоқининг тузилиши ёшлар билан ишлашда янги тизим ва ёндашувларни юзага келтирди. Янги ташкилот олдига истиқлол фарзандларини ҳар соҳада олдинга бошлаш, жамиятнинг энг фаол кишилари сафига қўшишдек масъулиятли вазифа юклатилганди. Тан олиб айтиш керак орадан ўтган бир йил давомида билдирилган ишонч тўла оқланмади.\nКуни кеча Президентимиз Шавкат Мирзиёев раислигида ўтказилган ёшлар билан манзилли ва тизимли ишлаш, улар учун муносиб шароитлар яратиш, бандлигини таъминлаш масалаларига бағишланган видеоселекторда айни йўналишда олиб борилаётган фаолият чуқур таҳлил этилгани бежиз эмас. Эришилган ютуқларга қарамай Юртбошимизнинг бугунги ёшлар фаолиятидан кўнгли тўлмаётгани, Ёшлар иттифоқи фаолиятини янада жонлантириш борасида билдирган фикрлари зиммамиздаги масъулиятни оширди.\nТаъкидланганидек, бугунги кунда ҳаётда ўз ўрнимизни топишимизга кўмаклашиш, бунинг учун зарур шарт-шароит ва имкониятлар яратиб бериш ислоҳотларнинг асосий йўналишларидан бирига айланди. Хусусан, 30 июнь куни мамлакатимизда илк бор кенг кўламда нишонланган “Ёшлар куни” байрам тантаналарида бизга бўлган эътибор ва ғамхўрликлар ўз ифодасини топди. Байрам олдидан давлатимиз раҳбари томонидан имзоланган яна бир муҳим ҳужжат – “Yoshlar – kelajagimiz” Давлат дастури тўғрисидаги фармон ҳамда Президентимизнинг чуқур маъно-мазмунга эга бўлган, Ўзбекистон ёшларига йўллаган байрам табриги мамлакатимизда олиб борилаётган ёшлар сиёсатига оид тадбирлар бугун янги қиёфа касб этаётганлигидан далолатдир.\nБироқ юқоридагиларга қарамай фаолиятимизда ташаббус, олдинга интилиш ва даврга мос дадиллик етишмаётгани бор гап. Бошимизни бир қилиб, келажак сари бошловчи янги тизим манзилли ва тизимли ишлашга, муаммоларимизни ҳал этишга етарлича эътибор қарата олмаётганлиги ҳақиқат. Бу биргина Ёшлар иттифоқи фаолларининг ҳатоси эмас. Бунда ҳар биримизни, жумладан сиёсий тизимдаги ислоҳотларнинг фаол иштирокчиси бўлишдек масъулиятни ўз зиммасига олган “Ёш адолатчилар” қаноти аъзоларининг ҳам ҳатоси. Негаки тенгдошларимизни олдинга бошлашда дадиллик етишмаяпти. Ўтказилаётган тадбирлар оддий дабдабабозликка айланиб қолаётгани, маҳалла ва бошқа ҳамкор ташкилотлар билан мустаҳкам алоқа ўрната олмаганимиздан кўз юмиш қийин. Буларнинг барчаси зиммамиздаги масъулиятни ошириш баробарида камчиликларни бартараф этишга бошлайди.\nЮқоридагилардан келиб чиқиб, андижонлик йигит-қизлар бир қарорга келдик: ишончга муносиб жавоб бериш бурчимиз. Шижоат ва яна шижоат ҳар биримизнинг қалб амримизга айланади. Тадбиркорлик билан келажак сари, деган ғоя бизни янги марраларга бошлайди.\nАндижон вилоят кенгаши “Ёш адолатчилар” қаноти фаоли\nИшончга муносиб жавоб бериш бурчимиз was last modified: Июль 7th, 2018 by matbuot\n« Ёшлар меҳнат гузари – иқтидорли ёшларнинг кашф этилишида муҳим қадам Давлат раҳбарлари “Остона” халқаро молия марказига ташриф буюрди »


Шавкат-мирзиёча масхарабозлик: 2019 йилдан белгиланган миқдордан ортиқча пилла топширган ташкилотларга қўшимча устамалар берилармиш - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n09:22 - Шавкат-мирзиёча масхарабозлик: 2019 йилдан белгиланган миқдордан ортиқча пилла топширган ташкилотларга қўшимча устамалар берилармиш\nЎзбекистонда ҳукмронлик қилаётган тожиклар режимининг бош қўғирчоқ ахборот воситаси ЎзА ҳеч қандай таҳлилсиз хабар беришича, Ўзбекистон Президенти Шавкат Мирзиёнинг “Республикада пиллачилик тармоғини жадал ривожлантиришни қўллаб-қувватлашга доир қўшимча чора-тадбирлар тўғрисида”ги қарори шу соҳада олиб борилаётган ислоҳот ва чора-тадбирларни энди янада жадаллаштиришга, мавжуд муаммо ва камчиликларни бартараф этишга хизмат қилаётган эмиш.\nҲурматли ўқувчиларимиз, эътибор беринг, саноат, қишлоқ хўжалиги, таълим системаси, молиявий ситема ва шунга ўхшаш ҳаётимизнинг ҳамма соҳаларини қўлдан келганча ривожлантириб бориш керак. Бу соҳаларнинг ҳаммаси бўйича президентнинг қарор ва фармонлари КЕРАК ЭМАС. Бу соҳаларнинг бошқарув органлари, масалан вазирликлар, керак бўлса Вазирлар маҳкамасининг вазифаси шундай ишларни бажаришдир. Бу президент ҳозир ҳамма майда-чуйда соҳаларда, масалан, яқинда ичиимлик сув таъминоти ва канализация тизимларини ривожлантириш ҳақида чиқарган қарори устида роса кулган эдик. Қандай қилиб тушунтирамизки, президентнинг иши давлат струкутаси яхши ишлашини таъминлаш ва ҳар бир соҳа ўз вазифасини яхши бажаришини ташкил қилишдир.\nШавкат Мирзиё масхарабозлик руҳидаги қарор ва фармонлар тайёрлатиш ва уларни имзолаш билан банд бўлгани сабабли, Ўзбекистон давлати қолоқ ва халқи қашшоқ аҳволда, бу аҳволдан чиқиш учун давлат миқёсидаги фундаментал сиёсий ва иқтисодий ислоҳотлар билан шуғулланадиган одам ёки орган йўқ.\nҚуруқ гаплар билан шуғулланмакслик учун Шавкат Мирзиёнинг пиллачиликни гўёки ривожлантириш бўйича қарорининг битта масхарабозлик нуқтасини кўрсатайлик. Қаранг, бу қарорига мувофиқ, 2019 йилдан бошлаб белгиланган миқдордан ортиқча пилла топширган ташкилотларга маҳсулот нархига қўшимча равишда устамалар берилармиш. Яъни пилла етиштирувчига энди шартномада белгиланган миқдордан 5 килограммгача ортиқ бўлган пилла ҳосили учун 15 фоиз, ундан юқори бўлган ҳосилга 25 фоиз устама тўланармиш. Бундан ташқари, 2019–2021 йилларда “Ўзбекипаксаноат” уюшмаси таркибига кирувчи ташкилотларнинг лойиҳаларини молиялаштиришга ажратиладиган банк кредити ставкасининг 50 фоизи лекин 10 фоизлик ставкадан ортиқ бўлмаган миқдори Тадбиркорлик фаолиятини ривожлантиришни қўллаб-қувватлаш давлат жамғармаси ҳисобидан компенсация қилинармиш.\nБу коммунитик Совет замонидан қолган “планлар” билан яшаш-ку. Бозор иқтисодиётида яшаётган мамлакатда ҳамма деҳқонлар ўзларига тегишли ерда истаган нарсаларини етиштирадилар, истаганча фойда олиш учун қандайдир “белгиланган миқдорда” эмас, имкон даражасида кўпроқ маҳсулот етиштириш билан шуғулланадилар. Аввал Ислом Карим, энди Шавкат Мирзиё ҳамма нарсани планлаштириш билан шуғулланиб, ватанимизни қолоқликка, халқни қашшоқликка маҳкум қилмоқдалар. Чет эллардан инвестор чақириш билан шуғулланиб, ўзимизда катта бойлар, яъни инвесторлар синфи яратиш устида ишламаяптилар. Чет элдан келган инвестор, агар келса, фойданинг асосий қисмини ўзи билан олиб кетиш билан шуғулланади-ку.


Журналист Бобомурод Абдуллаев Тошкентдаги Гвардейский, деб ном чиқарган Миллий Хавфсзлик Хизматининг ертўласида сўроқ қилинмоқда. Журналист нимада айбланаётгани маълум эмас.\nБир кун аввал МХХ терговчилари Абдуллаевнинг уйида тинтув ўтказиб, компьютери хотира қаттиқ дискини ҳамда бир қатор CD ва DVD дисклар ҳамда “Муҳаммад Пайғамбар ҳаёти” номли китобни олиб кетишган.\nБобомурод Абдуллаевни устидан илк маҳкама 1 октябр куни Юнусобод тумани судида бўлиши кутилмоқда. Адвокати Муножот Парпиевага шанба куни Абдуллаев билан учрашишга рухсат берилмади. Шанба куни Бобомурод Абдуллаев билан учрашиш учун борган ҳимоячиси Муножот Парпиевага хавфсизлик хизмати масъуллари маҳкум ёнига киришга рухсат бермаган.\nБобомурод Абдуллаев нимада айблагаётгани маълум эмас. Дастлаб у Юнусобод туманида юз берган ўғирлик жиноятида гумон қилинувчи сифатида кўрилаётгани айтилганди. Лекин, маълум бўлишича, Бобомурод Абдуллаев иши билан Миллий Хавфсизлик Хизмати шуғулланмоқда.\nЎзбекистонда футбол журналисти сифатида танилган 44 ёшли Бобомурод Абдуллаев ўтган чоршанба куни қўлга олинди. Икки кун ўтиб унинг қариндошларига журналист ҳибсда ушлаб турилгани маълум бўлди. У бир неча йил мобайнида Британиянинг уруш ва тинчликни ёритиш институти (IWPR)нинг Тошкентда мухбири бўлиб ишлаган. Яқинда у ўзбек футболини кескин танқид қилди.


АҚШ кучлари пойтахт Бағдод марказини ўз назоратлари остига олдилар.\n19 январ 2021, Тошкент вақти: 14:10\nҲозир коалиция кучларининг уруш режаси Ироқнинг шимолидаги Тикрит шаҳрига – Саддам Ҳусайн туғилиб-ўсган шаҳарга қаратилди.\nАҚШ ва Британиянинг пиëда кучлари Бағдоддан тахминан 160 километр узоқликда бўлган Тикрит томон силжимоқда. Коалиция ҳарбий учқичлари эса, Тикритга ҳаводан ҳужум уюштирмоқда.\nАҚШ амалдорларининг айтишларича, Саддамнинг ўлик-тириклиги маълум эмас.\nАҚШ Мудофаа вазири Доналд Рамсфелд Сурияни Саддам Ҳусайнга содиқ бўлган айрим кишиларга бошпана бераëтганликда айблади.


Ўзбекистон Республикаси Вазирлар Маҳкамасининг 11.05.2020 й. 240-Ф-сон "Газ-транспорт тизимида фаолият юритаётган корхоналарнинг мавжуд қувватлари ва ресурсларидан фойдаланиш самарадорлигини ошириш, уларнинг корпоратив бошқарув тизимини такомиллаштириш тўғрисида"ги Фармойиши\nЎзбекистон Республикаси Президентининг 10.04.2019 й. ПҚ-4275-сон "Фарғона нефтни қайта ишлаш заводини тўғридан-тўғри хорижий инвестицияларни жалб қилган ҳолда модернизация қилиш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 16.03.2019 й. 226-сон "Газ хўжалигида хавфсизлик қоидаларини тасдиқлаш тўғрисида"ги Қарори\nГаз хўжалигида хавфсизлик Қоидалари (ЎзР ВМ 16.03.2019 й. 226-сон қарорига илова)\nЎзбекистон Республикаси Вазирлар Маҳкамасининг 11.03.2019 й. 208-сон "Шўртаннефтгаз" МЧЖда мавжуд пропан-бутан аралашмасини олиш қурилмасини (УППБС-3/1, 2, 5) модернизация қилиш" инвестиция лойиҳасининг техник-иқтисодий асосланишини тасдиқлаш тўғрисида"ги Қарори\nЎзбекистон Республикаси Вазирлар Маҳкамасининг 11.03.2019 й. 209-сон "Газлинефтгазқазибчиқариш" МЧЖнинг "Учқир" олтингугуртдан тозалаш қурилмасида пропан-бутан аралашмасини олиш қурилмасини қуриш" инвестиция лойиҳасининг техник-иқтисодий асосланишини тасдиқлаш тўғрисида"ги Қарори\nЎзбекистон Республикаси Президентининг 03.11.2017 й. ПҚ-3373-сон "2017-2021 йилларда углеводород хом ашёсини қазиб олишни кўпайтириш Дастурининг биринчи босқичини амалга ошириш чора-тадбирлари тўғрисида"ги Қарори\nЎзбекистон Республикаси Президентининг 13.11.2014 й. ПҚ-2262-сон "ЛУКОЙЛ Оверсиз Узбекистан Лтд." компанияси билан маҳсулотни тақсимлаш тўғрисидаги битимни амалга оширишни давом эттиришга оид қўшимча чора-тадбирлар тўғрисида”ги Қарори\nЎзбекистон Республикаси Вазирлар Маҳкамасининг 23.06.2014 й. 164-сон "Нефтни қайта ишлаш маҳсулотларидан фойдаланиш қоидаларини тасдиқлаш тўғрисида"ги Қарори\nНефтни қайта ишлаш маҳсулотларидан фойдаланиш Қоидалари (ЎзР ВМ 23.06.2014 й. 164-сон қарорига илова)\nЎзбекистон Республикаси Вазирлар Маҳкамасининг 12.06.2012 й. 168-сон "Маҳсулотни тақсимлаш тўғрисидаги битимни амалга ошириш доирасида Ўзбекистон Республикасининг Жануби-Ғарбий Ҳисор минтақасидаги Одамтош, Гумбулоқ ва Жарқудуқ-Янги Қизилча газ конденсати конларини ўзлаштириш объектлари қурилишининг лойиҳа ҳужжатларини ишлаб чиқиш, келишиш ва тасдиқлаш тартиби тўғрисидаги низомга ўзгартиришлар киритиш ҳақида"ги Қарори\nЎзбекистон Республикаси Вазирлар Маҳкамасининг 22.05.2012 й. 141-сон "Шўртаннефтгаз" унитар шўъба корхонасида пропан-бутан аралашмаси қурилмасини қуриш (5-навбат)" инвестиция лойиҳаси амалга оширилишини таъминлаш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 06.11.2009 й. 292-сон "Маҳсулотни тақсимлаш тўғрисидаги битимни амалга ошириш доирасида Ўзбекистон Республикасининг Жануби-Ғарбий Хисор минтақасидаги Одамтош, Гумбулоқ ва Жарқудуқ - Янги Қизилча газ конденсати конларини комплекс ўзлаштиришни жадаллаштириш чора-тадбирлари тўғрисида"ги Қарори\nМаҳсулотни тақсимлаш тўғрисидаги битимни амалга ошириш доирасида Ўзбекистон Республикасининг Жануби-Ғарбий Хисор минтақасидаги Одамтош, Гумбулоқ ва Жарқудуқ - Янги Қизилча газ конденсати конларини ўзлаштириш объектлари қурилишининг лойиҳа ҳужжатларини ишлаб чиқиш, келишиш ва тасдиқлаш тартиби тўғрисида Низом (ЎзР ВМ 06.11.2009 й. 292-сон қарорига илова)\nЎзбекистон Республикаси Вазирлар Маҳкамасининг 24.02.2009 й. 52-сон "Ўзбекистон Республикасининг Устюрт минтақасида геология-қидирув ишларини босқичма-босқич олиб бориш дастурини фаоллаштиришга йўналтирилган қўшимча чора-тадбирлар тўғрисида"ги Қарори\nЎзбекистон Республикаси Президентининг 06.08.2008 й. ПҚ-937-сон "Қўнғирот компрессор станциясида газ намини қочириш қурилмасини барпо этиш" инвестиция лойиҳасини амалга ошириш чора-тадбирлари тўғрисида"ги Қарори\nЎзбекистон Республикаси Президентининг 01.08.2008 й. ПҚ-935-сон "Сиқиш компрессор станцияси қуриш билан Денгизкўл газни дастлабки тайёрлаш қурилмаси (ГДТҚ)ни реконструкция қилиш" инвестиция лойиҳасини амалга ошириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 23.05.2008 й. 108-сон "Конларнинг Кондим гуруҳини комплекс жиҳозлашни жадаллаштириш чора-тадбирлари тўғрисида"ги Қарори\nЎзбекистон Республикаси Президентининг 02.05.2008 й. ПҚ-854-сон "PETRONAS" (Малайзия) корпорацияси билан геология қидирув ишлари, конларни қазиб чиқариш ва обод қилиш ҳамда нефтгазкимёни ривожлантириш соҳасида ҳамкорликни янада давом эттириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 02.04.2008 й. 59-сон "Ўзбекистон Республикаси Бухоро-Хива минтақасининг Шарқий Култак-Шимолий Нишон-Қамаши инвестиция блоки доирасида нефть ва газ қидириш учун геология-разведка ишлари олиб бориш тўғрисида"ги Қарори\nЎзбекистон Республикаси Вазирлар Маҳкамасининг 01.04.2008 й. 58-сон "Қўнғирот компрессор станциясида газни қуритиш қурилмасини қуриш" инвестиция лойиҳасини амалга оширишни жадаллаштириш чора-тадбирлари тўғрисида"ги Қарори\nЎзбекистон Республикаси Президентининг 27.03.2008 й. ПҚ-824-сон "Ўзбекистон-Хитой" газ қувурини қуриш ва фойдаланиш лойиҳасини амалга ошириш чора-тадбирлари тўғрисида"ги Қарори\nЎзбекистон Республикаси Президентининг 18.02.2008 й. ПҚ-797-сон "Сургил конини комплекс ободонлаштириш ишларини ташкил этиш тўғрисида"ги Қарори\nЎзбекистон Республикаси Президентининг 18.12.2007 й. ПҚ-749-сон "Сиқиш компрессор станцияси қуриш билан Помуқ конини обод қилишни якунлаш" инвестиция лойиҳасини амалга ошириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 06.12.2006 й. 254-сон "Ўзбекистон Республикаси Устюрт минтақасининг инвестиция блоклари ер ости бойликларини геологик ўрганиш тўғрисида"ги Қарори\nЎзбекистон Республикаси Вазирлар Маҳкамасининг 13.10.2004 й. 480-сон "Табиий газ экспорти ҳажмларини кўпайтириш ва газ узатиш тизимини янада ривожлантириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасинииг 13.08.2004 й. 392-сон "Фарғона нефтни қайта ишлаш заводи ишлаб чиқариш қувватларини ишга қўшишга доир қўшимча чора-тадбирлар тўғрисида"ги Қарори\nЎзбекистон Республикаси Вазирлар Маҳкамасининг 11.06.2004 й. 276-сон "Маҳсулот тақсимотига оид битим шартларида Ўзбекистон Республикасининг Қандим гуруҳи, Хаузак, Шади конларини очиш ва Устюрт минтақасида геология-қидирув ишларини ўтказиш тўғрисида"ги Қарори\nЎзбекистон Республикаси Вазирлар Маҳкамасининг 09.04.2004 й. 168-сон "Ўзбекистон Республикасининг Устюрт минтақасидаги Шахпахта конини қўшимча очиш тўғрисида"ги Қарори\nЎзбекистон Республикаси Вазирлар Маҳкамасининг 09.11.2000 й. 439-сон "Шўртан газ-конденсат конида қўшимча сиқувчи компрессор станцияси қуриш тўғрисида"ги Қарори\nЎзбекистон Республикаси Вазирлар Маҳкамасининг 02.07.1999 й. 322-сон "Ўзбекистон Республикаси конларида суюқ углеводородлар қазиб чиқаришни кўпайтириш тўғрисида"ги Қарори\nЎзбекистон Республикаси Вазирлар Маҳкамасининг 26.06.1998 й. 266-сон "Шўртан газ-кимё комплекси атрофида яшил воҳа барпо этиш тўғрисида"ги Қарори\nЎзбекистон Республикаси Вазирлар Маҳкамасининг 31.12.1997 й. 581-сон "Бухоро нефтни қайта ишлаш заводи атрофида яшил воҳа барпо этиш тўғрисида"ги Қарори\nЎзбекистон Республикаси Вазирлар Маҳкамасининг 06.11.1997 й. 505-сон "Шўртан газ-кимё комплекси қурилишини жадаллаштириш тўғрисида"ги Қарори\nЎзбекистон Республикаси Вазирлар Маҳкамасининг 25.04.1997 й. 213-сон "Андижон вилоятидаги "Хўжаобод" конида ер ости газ омбори қурилишини таъминлаш тўfрисида"ги Қарори\nЎзбекистон Республикаси Вазирлар Маҳкамасининг 12.11.1996 й. 397-сон "Фарғона нефтни қайта ишлаш заводини реконструкция қилиш тўғрисида"ги Қарори\nЎзбекистон Республикаси Вазирлар Маҳкамасининг 11.11.1996 й. 395-сон "Полиэтилен ишлаб чиқарадиган Шўртан газ-кимё мажмуи қурилиши тўғрисида"ги Қарори\nЎзбекистон Республикаси Вазирлар Маҳкамасининг 30.04.1996 й. 169-сон "Андижон вилоятидаги "Хўжаобод" конида ер ости газ омбори қурилиши тўғрисида"ги Қарори\nЎзбекистон Республикаси Вазирлар Маҳкамасининг 28.04.1995 й. 155-сон "Бухоро вилоятида нефтни қайта ишлаш заводи қурилиши тўғрисида"ги Қарори\nЎзбекистон Республикаси Вазирлар Маҳкамасининг 14.11.1994 й. 550-сон "1995 йилда республикада нефть ва нефть маҳсулотларининг ишлаб чиқарилиши ва истеъмол қилиниши тўғрисида"ги Қарори\nЎзбекистон Республикаси Вазирлар Маҳкамасининг 02.08.1994 й. 394-сон "Мингбулоқ нефть конини саноат йўли билан ўзлаштириш учун жой тайёрлаш тўғрисида"ги Қарори\nЎзбекистон Республикаси Вазирлар Маҳкамасининг 04.11.1993 й. 532-сон "Газли-Нукус магистрал газ қувури қурилишини жадаллаштириш тўғрисида"ги Қарори\nЎзбекистон Республикаси Вазирлар Маҳкамасининг 03.08.1993 й. 389-сон "Кўкдумалоқ нефтгазконденсати конини, мингбулоқ нефть конини ўзлаштиришни, Бухоро вилоятининг Қоровулбозор туманидаги нефтьни қайта ишлаш заводининг ҳамда газли - Нукус газ қувури қурилишини тезлаштириш тўғрисида"ги Қарори


ТАСВИРЛАРГА КЎЧГАН ТУЙҒУЛАР\nЖануби-ғарбий махсус ҳарбий округга қарашли ҳарбий қисм ҳарбий хизматчиларининг фарзандлари ўртасида «Менинг дадам – Ватан ҳимоячиси» мавзусида расм чизиш бўйича мусобақа ўтказилди.\nМаълумки, фарзанд учун ота-она – идеал шахс. Бола ўзига меҳр кўрсатган бу азиз инсонларни ҳар доим яхши кўради. Хаёлида ўз ота-онасини ҳаммадан ҳар жабҳада устун қўяди. «Менинг ойим ҳаммадан яхши, чиройли», «Менинг дадам ҳаммадан зўр»... Бу каби хитобларни барчамиз кўп бора айтганмиз ва эшитганмиз. Кичкинтойларнинг ана шу беғубор туйғулари тасвирларга кўчганида эса унда гўё мўъжиза акс этади.\n– Болаларнинг ҳар бири ўз севимли дадажонисининг суратини яхшироқ чизиш, тасвирни эса мазмунлироқ қилиб акс эттириш учун астойдил ҳаракат қилишди, – дейди ҳарбий қисм командирининг тарбиявий ва мафкуравий ишлар бўйича ўринбосари подполковник Фурқат Худойназаров. – Мусобақа якунида катта сержант Абдувосит Раҳмоновнинг қизи Зарнигор Турсунова ғолиб деб топилди. Болажонларга ташкилотчилар совға-саломлар улашди.\nМайор Қутлимурод СОБИРОВ


Сульшер: «Погба, Линделёф, Шоу ва Байи «Ливерпуль»га қарши ўйинда сафга қайтишига умид қиляпман»\n«Манчестер Юнайтед» бош мураббийи Оле-Гуннар Сульшер «Бёрнли» ва «Ливерпуль»га қарши ўйин олдидан жароҳатдан тикланаётган Виктор Линделёф, Люк Шоу, Эрик Байи ва Поль Погбанинг майдонга қачон қайтиши ҳақидаги саволга жавоб берди.\n«Погба, Линделёф, Шоу ва Байи «Бёрнли» билан ўйинда сафга қайта олишига ишониш қийин. Бу футболчиларимиз якшанба кунги «Ливерпуль»га қарши муҳим ўйинимизда сафга қайтишига умид қиляпман», - дея Сульшернинг сўзларини келтирмоқда Goal.com.\nМаълумот учун, «Манчестер Юнайтед» 12 январь куни АПЛ 1-тури доирасидаги қолдирилган «Бёрнли»га қарши сафар учрашувида майдонга тушса, 17 январь куни «Энфилд»да «Ливерпуль» меҳмони бўлади. «Ливерпуль» ва «МЮ» ҳозирда 33 очкодан жамғариб, АПЛ турнир жадвалида пешқадамлик қилмоқда.\nСульшер: «МЮ» ёки «Манчестер Сити»нинг рекорди бузилади»\nАнчелотти: «Кучли тўртлик»да турганимиздан хурсандман. Аммо икки муаммо бор»\nМоуриньо «Фулҳэм»га қарши ўтган ўйин, рақибнинг ҳисобланмаган голи ва Льорис ҳақида гапирди\nРишарлисон АПЛда бунгача бразилиялик футболчилар қайд этмаган натижага эришди


Ўзбекистон 602 17.04.2019 16:56:59\nБухоро тумани истеъмолчилар ҳуқуқларини ҳимоя қилиш жамиятига Вобкент туман Кулолчи кўчаси 65-уйда яшовчи фуқаро Наврўзов Саъдулло мурожаат қилди. Бу ҳақда Ўзбекистон истеъмолчилар ҳуқуқларини ҳимоя қилиш жамиятлари федерациясининг матбуот хизмат хабар берди.\nХабарда айтилишича, мурожаатда “Ситора-авто савдо” МЧЖ билан “Nexia-3” AV-CS16 русумли автомошина сотиб олиш учун ўзаро шартнома тузган ва белгиланган тўловни амалга оширган.\nШартномага мувофиқ, 2019 йилнинг биринчи январига қадар автомошина фуқарога етказиб берилиши, агарда ўз вақтида етказиб берилмаса, корхона томонидан ҳар бир кечиктирилган кун учун 0,4 фоиз миқдорида пеня тўланиши белгилаган. Аммо истеъмолчига шартномада кўрсатилган муддатда автомашина берилмаган.\nМурожаат вилоят жамиятлари мутахассислари томонидан ўрганилиб, натижасида фуқарога “Nexia-3” AV-CS16 автомошинаси олиб берилди, шунингдек, истеъмолчининг аризасига биноан, кечиктирилган муддат бўйича пеня ҳисобланиб, корхона томонидан фуқарога қарийб 11 миллион сўм пеня пули ундириб берилган.\nИстеъмолчи ҳуқуқлари Бухоро вилояти


Пекин мактаблари ҳавонинг кучли ифлосланиши туфайли уч кунга ёпиб қўйилди\n12:06 / 19.12.2016\nХитой пойтахти Пекин шаҳри ҳукумати ҳаво ифлосланиши туфайли ўқув муассасаларидаги машғулотларни уч кунга бекор қилди. Бу ҳақда Хитой Марказий телевидениеси хабар берган.\nАйни дамда шаҳарда ҳаво ифлосланишининг энг юқори – қизил даражаси эълон қилинган. Бу эса транспорт ҳаракатини чеклаш, қурилиш объектларидаги ишларни тўхтатиш, болалар боғчаларини ёпиб қўйишни назарда тутади. Саноат корхоналарига эса чиқиндиларни атмосферага чиқаришни камайтириш мажбурияти юклатилди. Фуқароларга зарур бўлмаган ҳолларда кўчага чиқмаслик тавсия этилган.\nПекинда маҳаллий вақт бўйича соат 11.00 ҳолатига кўра соғлиқ учун зарарли бўлган ПМ-2,5 митти қаттиқ зарралари зичлиги бир куб метрга 216 мкг.ни ташкил этган. Бутунжаҳон соғлиқни сақлаш ташкилотига кўра бундай зарраларнинг ҳар кунги хавфсиз миқдори бир куб метрга 25 мкг.ни ташкил қилиши керак.\nМаълумот учун, Хитойда ПМ-2,5 асосан автотранспорт ва кўмир электростанциялари сабаб юзага келади. Унинг таркибидаги зарралар ўпка ва қон томирларига кириб, турли оғир хасталикларга олиб келиши мумкин.\nПекин Хитой мактаб


Главная / Маданият / Жума намози (Жума) – Жума куни, укиш тартиби ва ракатлари\n19.03.2018\tМаданият Comments Off on Жума намози (Жума) – Жума куни, укиш тартиби ва ракатлари 140,070 Показы\nЖума намози (Namozi Juma) – хар хафта жума куни оммавий холда амалга оширишлари керак булган мусулмон эркаклар учун дуо укиш турларидан бири. Куръоннинг 62-сурасига биноан, унинг укиш вакти асосан тушликдан кейин мулжалланган.\nАёллар, болалар, жисмонан заиф эркаклар учун жума намозини укиш мажбурий булмаса хам, лекин кераклидир. Ислом дини учун хеч кандай узрсиз жума намозини укимаслик жоиз эмас. Сел ёмгири ёкканда, жуда совук хавода, одамни жонига зарар каби жуда кийин тусиклар булса, унда жума намозини укиш зарур эмас.\nЖума намози куйидаги шартлар остида кабул этилади:\nНамоз зич ахоли пунктида укилиши керак;\nБир жамоада (кишлок ёки туман) намозни битта жойда укиш яхши булади. Агар намоз бир нечта масжидларда укилса, аввалги масжиднинг намози кабул булади.\nЖума намозида укиладиган масжиднинг имоми махаллий хокимиятдан рухсат олишган булиши керак;\nЖума намозини укиш вакти тушлик пайтига тугри келиши керак;\nЖума намозини укишдан олдин амри маъруф килиш керак;\nАмри маъруф килиш пайтида акалан битта согломакл одам иштирок этиши керак;\nАкалан 3-та балогат ёшига етган согломаклли мусулмон кишилар иштирок этиши керак;\nНамоз укиладиган масжиднинг эшиклари хамма учун очик булиши керак (бинонинг хавфсизлиги учун зарур булган шартлар бундан мустасно).\nЖума намози хакида видео:\nЖума намозини укиш тартиби:\nЖума намозини укишдан олдин, покланиш (танани ювиш ва тозалаш), кушимча соч ва тирнокларни олиш, энг тоза ва энг яхши булган кийимларни кийиш ва ёкимли хидлардан сепиш керак. Кейин, яхшиси жума намозини укиш учун пиёда бориш. Масжид дарвозасига кирган пайтда хеч кимга халакит бермасдан мулжанланган жойга бориб утириш керак. Чиснок, пиёз ва бошка хиди тез ва бадбуй булган махсулотларни ейиш мумкин эмас.\nЖума намози икки ракатдан иборат булиб, пешин намозинининг суннат ракатлари орасида (яъни 2-та 4-ракатлик орасида) укилади. Яъни:\n• 2-ракат фарз (худди шу икки ракат жума намозидир, бу учун олдиндан алохида азон айтилади)\nЖума намозини укиш савоблари:\nШуни айтиш керакки, жума куни мусулмонлар учун махсус кун ва дам олиш кунидир, балки байрамдир. Шу куни мусулмонларга купрок савоб олиш ва гунохларини кечириш йуллари шароити берилади. Ривоятларга кура Жума намозини укиш мусулмонлар учун бир йил давомида руза тутиб намоз укиш савобига тенг.\nЖума намозининг фарзидан олдин булган турт ракат суннатини укишга ният килдим, шу пайтда менинг томонимда булганда, юзимни кибла тарафга каратдим, менинг киблам Каъба томонида, холисаллиллохи таьоло, Оллоху акбар.\nШу вактнинг фарзи булган жума намозининг икки ракат фарзини адо этишга ният килдим, шу пайтда менинг томонимда булганда, юзимни кибла тарафга каратдим, менинг киблам Каъба томонида, хозир турган имомга иктидо килдим, холисаллиллохи таьоло, Оллоху акбар.\nЖума намозининг фарзидан кейин булган турт ракат суннатини укишга ният килдим, шу пайтда менинг томонимда булганда, юзимни кибла тарафга каратдим, менинг киблам Каъба томонида, холисаллиллохи таьоло, Оллоху акбар.\nУшбу матнни укиганингиз учун рахмат.\nПред. Сараланган гузал хикматлар\nСледующая Наврузингиз кутлуг булсин – Табрикотлар!


ЎзА - Ҳуқуқшунос Хушнудбек қонунларни яхши билмас экан(ми?)!\nOʻzLiDeP сиёсий кенгаши ижроия қўмитаси раиси Актам Хаитов ва блогер Хушнудбек Худойбердиевнинг сиёсий партиялар раҳбарлари ҳамда журналистлар учрашувидаги баҳс-мунозараси ижтимоий тармоқларда кенг тарқалди. Лекин уларнинг аксарияти нотўғри талқин қилингани билан жамоатчиликни чалғитишга хизмат қилаяпти. Шу муносабат билан аслида нима хусусида гап кетаётганига аниқ изоҳ бериш талаб этилади.\nБлогер партия етакчисига фермерларни Фермерлар кенгашига, тадбиркорларни Савдо-саноат палатасига мажбурий аъзо қилиш тўғрисида амалдаги қонунчиликка киритилган тегишли ўзгартиришлар Конституцияга ва “Нодавлат нотижорат ташкилотлар тўғрисида”ги қонунга зид эмасми, дея савол берди. Актам Хаитов йўқ деди. Бироқ Хушнудбек бунга кўнмаслиги ва аксини тасдиқлаши оқибатида мантиқсиз тортишув келиб чиқди.\nХўш, аслида бу борада ким ҳақ?\nКонституциямизнинг 56-моддасида шундай дейилган: “Ўзбекистон Республикасида қонунда белгиланган тартибда рўйхатдан ўтказилган касаба уюшмалари, сиёсий партиялар, олимларнинг жамиятлари, хотин-қизлар, фахрийлар ва ёшлар ташкилотлари, ижодий уюшмалар, оммавий ҳаракатлар ва фуқароларнинг бошқа уюшмалари жамоат бирлашмалари сифатида эътироф этилади”. Кўриб турганингиздек, бу ерда таъқиқ ёхуд мажбурийлик-ихтиёрийлик бўйича норма умуман учрамайди.\nЭнди 59-моддага юзланамиз: “Касаба уюшмалари ходимларнинг ижтимоий-иқтисодий ҳуқуқларини ва манфаатларини ифода этадилар ва ҳимоя қиладилар. Касаба ташкилотларига аъзо бўлиш ихтиёрийдир”. Лекин бу модданинг на Фермерлар кенгашига, на Савдо-саноат палатасига алоқаси йўқ. Демак, ҳуқуқшунос Хушнудбек қонунларни яхши билмас экан, деган хулоса келиб чиқади!\nБлогер тилга олган “Нодавлат нотижорат ташкилотлар тўғрисида”ги қонунда ҳам Актам Хаитов тилга олган фикрларга қарши меъёр ўз аксини топмаган. Мазкур қонуннинг 3-моддасини ўқиймиз: “Нодавлат нотижорат ташкилотлари тўғрисидаги қонун ҳужжатлари ушбу қонун ва БОШҚА ҚОНУН ҲУЖЖАТЛАРИдан иборат. Сиёсий партиялар, касаба уюшмалари, диний ташкилотлар ҳамда бошқа айрим нодавлат нотижорат ташкилотларини тузишнинг, улар фаолиятининг, қайта ташкил этилиши ва тугатилишининг хусусиятлари махсус қонунлар билан тартибга солинади...”\nМодомики, яна Хаитов ҳақ ва Хушнудбек қонунларни диққат билан ўқимаслиги ойдинлашмоқда. Дарвоқе, у халқаро масалаларни аралаштиргани учун Германия, АҚШ, Россия Федерацияси ва бошқа давлатларнинг бу борадаги қонунчилигини ҳам кўриб чиқишни тавсия этаман.\nЖурналистлар шу баҳсга керосин сепган “Миллий тикланиш” ДП етакчисига эътиборни қаратишса тузук бўларди. Чунки Алишер Қодиров ҳам фермер ва тадбиркорларнинг мажбурий аъзолигини Конституцияга зид деб атади. Зотан, у ҳам парламент депутати сифатида қонунларни чуқур ўрганмаган чоғи. Ё OʻzLiDeP нима деса тескари гапиришни касб қилганми?


Тожикистонда COVID-19 юқтиришнинг янги ҳолатлари ҳақида хабар берган мансабдор ишсиз қолди\nАбдумавлон Абдуллозода Тожикистон Санитария-эпидемиология назорати давлат хизмати Суғд вилояти бўлими раҳбари лавозимидан озод этилди. Бир ҳафта олдин у ушбу ҳудудда CОВИД-19 инфекциясининг янги ҳолатлари ҳақида хабар берди.\nЯнварь ойида Тожикистон ҳукумати коронавирус инфекцияси устидан тўлиқ ғалаба қозонганлигини эълон қилган эди.\nХўжанд шаҳридаги Давлат санитария-эпидемиология назорати марказини бошқарган Таҳмина Усмонова Тожикистон Давлат санитария-эпидемиология назорати хизмати Суғд филиалининг янги раҳбари этиб тайинланди.\n19 май куни ўша пайтдаги Давлат санитария-эпидемиология кузатуви хизмати Суғдий бўлими раҳбари бўлган Абдумавлон Абдуллозода Саудия Арабистонининг 47 ёшли фуқароси Мансур Али Қосим Хўжанд шаҳар юқумли касалликлар шифохонасида карантин остида бўлганлиги ҳақида хабар берган эди.\nУнга кўра, Саудия Арабистони билан алоқада бўлган учта меҳмонхона ходими ўзини изоляция қилишга жўнатилди. «Хорижлик ўтган ҳафтанинг охиридан бери Бўстон шаҳридаги (собиқ Чкаловск) меҳмонхонада истиқомат қилмоқда. Луқмони Ҳаким соғлиқни сақлаш марказида ўтган коронавирус текшируви ижобий бўлишдан бош тортди. Саудия Арабистони фуқароси зудлик билан карантин остига олинди. Биз COVID-19 учун иккинчи синовни ўтказдик ва Душанбега жўнатдик. Синов натижаларини кутмоқдамиз, — деди Абдуллозода ўшанда.\nЖорий йилнинг январь ойидан бошлаб Тожикистон Соғлиқни сақлаш ва аҳолини ижтимоий муҳофаза қилиш вазирлиги мамлакатда коронавирус ҳолатлари мавжуд эмаслигини хабар қилди. Баъзи экспертлар Абдумавлон Абдуллозоднинг ишдан олиниши, унга COVID-19 инфекциясининг янги ҳолатлари тўғрисида мурожаат қилганлиги билан боғлиқлигини истисно қилмайди.\nАбдумавлон Абдуллозоданинг ўзи Озоди радиосига берган интервьюсида ишдан бўшатиш сабаблари ҳақида изоҳ беришдан бош тортди. У давлат санитария-эпидемиология назорати Суғд вилояти бўлими бошлиғи сифатида атиги олти ой ишлаган.\nСуғд вилояти соғлиқни сақлаш бошқармаси бошлиғи Фаррух Мақсудзода Озоди радиосига Давлат санитария-эпидемиология назорати хизмати вилоят бошқармасига янги раҳбар тайинланганлиги ҳақидаги маълумотни тасдиқлади. Бу собиқ бўлим бошлиғининг минтақадаги коронавирус инфекциясининг янги ҳолатлари тўғрисидаги маълумотни тасдиқлаши билан боғлиқми, у айтмади.\nДавлат санитария-эпидемиология назорати хизмати Тожикистон ҳукуматининг 2020 йил 16 майдаги қарори билан ташкил этилган. Департаментнинг Суғд вилоят бошқармасида бир йил ичида тўртинчи раҳбар алмаштирилди.\n19 май куни Суғд вилояти Соғлиқни сақлаш бошқармаси сўнгги бир ҳафта ичида 4 киши коронавирус гумони билан касалхонага ётқизилганлигини тасдиқлади, 15 кишида пневмония аломатлари борлигини кўрсатди. Тожикистон Соғлиқни сақлаш ва аҳолини ижтимоий муҳофаза қилиш вазирлиги Душанбеда 3 киши «ўпка муаммолари» сабабли шифокорлар назорати остида эканлиги, уларнинг COVID-19 бўйича текширувлари салбий бўлиб чиққанлиги ҳақида хабар берди.\nЯнварь ойида Тожикистон Президенти Имомали Раҳмон мамлакатда COVID-19 касаллиги бўлмаганлигини ва қўзғатувчининг ўзи «бутунлай йўқ қилинганини» айтди. Шу билан бирга, давлат раҳбари фуқароларни масжидларга боришда, хусусан, ҳокимиятнинг санитария қоидаларига риоя қилишга чақирди. 25 май куни кечқурун Тожикистон Соғлиқни сақлаш вазирлиги сўнгги бир кун ичида мамлакатда COVID-19 коронавирус инфекциясининг янги ҳолатлари қайд этилмаганлигини хабар қилди.\nЭпидемия пайтида, расмий маълумотларга кўра, Тожикистонда 13 минг 308 киши COVID-19 билан касалланган, 90 киши вафот этган. Ёзда нашр этилган Озоди радиосининг журналистик текширувида мамлакатда ўлимларнинг ҳақиқий сони айтилган бир неча баравар юқори бўлиши мумкин. Бугунги кунга қадар Тожикистонда 70 мингдан ортиқ одам коронавирусга қарши эмлашни олган.


06 июл 2022, Тошкент вақти: 21:13\nПоплик тадбиркорларнинг президентга мурожаатидан олинган кадр.\nУч кундан буён Поп туман марказидаги деҳқон бозори ва унинг атрофида тинчлик йўқ: ички ишлар ходимлари савдогарларни бозордан ҳайдамоқда, туман маркази четида қурилган янги бозорга кўчишни талаб қилмоқда.\nБозордаги вазият тўғрисида савдогарлардан келган бу хабарни Поп туман ҳокимлиги мулозими тасдиқлади. Унинг айтишича, бозорни кўчириш жараёни туманга келган вилоят ҳокими топшириғи билан бошланган.\nБозорни кўчириш ҳаркатлари бошланган куни савдогарлар ўзларининг президентга мурожаатини Youtube порталига жойлаштирди.\n“Наманган вилоят, Поп туман марказида жойлашган собиқ Деҳқон бозори ташқарисидаги хусусий савдо дўконларини бузишга мажбурлашмоқда. Савдогарларни Уйғур қишлоғи четида қурилган бозорга кўчиришмоқчи”, дейилган Озодликка келган дастлабки хабарда.\nБу хабарни ўрганиш жараёнида савдогарлар уч кун олдин Youtubeга “Президентга мурожаат” жойлаштиргани маълум бўлди.\nҲаммасининг қўлида кадастр ҳужжатлари бор. Мана энди бир бойвачча келиб, бузаман деяпти.\n23 дақиқали видеода гапирган аёллардан бирининг айтишича, гап 50 та дўкон ҳақида кетмоқда.”Ҳаммасининг қўлида кадастр ҳужжатлари бор. Мана энди бир бойвачча келиб, бузаман деяпти”, дейди аёл.\nОзодликка гапирган яна бир савдогарнинг айтишича, “мақсад қишлоқ четидаги серҳосил экин майдонининг 16 гектарига бозор қурган хусусий тадбиркорнинг бозорига кўчиришдир”.\nВоқеани видеога олган фуқаролар туман ички ишлар бўлимига мажбурий равишда олиб кетилган\nБозордаги вазият тўғрисидаги дастлабки хабарни Озодликка етказган попликка кўра, "12 март куни кўчада мева сотаётган аёлнинг товарини милиция ходимлари сочиб юборган, бу иш Поп туман ички ишлар бўлими бошлиғи ўринбосари подполковник Умиджон Эшонов кўз ўнгида бўлган, воқеани видеога олган фуқаролар туман ички ишлар бўлимига мажбурий равишда олиб кетилган”.\nИчки ишлар ходимлари “13 мартда ҳам куч қўллагани, одамларнинг телефонларидан воқеалар акс этган сурат ва видеоларни милиция ходимлари ўчириб юборгани” тўғрисида Озодлик 14 мартда гаплашган савдогарлар ҳам айтди.\nПоп туман ички ишлар бўлими қўнғироқларига кун давомида ҳеч ким жавоб бермади.\nПоп туман ҳокими қабулхонаси телефонини кўтариб, ўзини “навбатчи” деб таништирган мулозим 14 март куни Озодликка туман марказидаги бозор ва унинг атрофидаги вазиятни бундай изоҳлади:\nВилоят ҳокимининг (Хайрулло Бозоров) ўзи келиб топшириқ бериб кетган.\n“Вилоят ҳокимининг (Хайрулло Бозоров) ўзи келиб топшириқ бериб кетган. Янги бозор қурилган ва ҳамма ўша ерга кўчиб ўтиши керак. Бозорчиларни биласизку, эътироз билдираверишадида...”\nҲокимлик навбатчиси “ИИБ ходимлари куч ишлатди, дейишаяпти, бунга нима дейсиз”, деган саволга жавобан “Буни ИИБдан сўранг”, деб керакли телефонларни бериш билан чекланди.\nПоп туман марказидаги бозор билан боғлиқ воқеалар бутун мамлакат учун характерлидир.


Халқ ўз қаҳрамонларини унутмайди | Interpress.uz\nБош саҳифаЯнгиликларЖаҳонХалқ ўз қаҳрамонларини унутмайди\nХалқ ўз қаҳрамонларини унутмайди\n17:31 | 26-01-2022\nАрманистон ҳарбийларининг Коллектив Хавфсизлик Шартномаси Ташкилоти (ОДКБ) доирасида Қозоғистонга кириши турли гап сўзларни келтириб чиқарди. Чунки Туркистон мухториятида содир этилган воқеаларни кўпчилик унутгани йўқ. Туркистон мухторияти парламент аъзолари большевикларни тан олишдан бош тортганидан сўнг 1918 йил февраль ойида Қўқонга етиб келган қуролланган большевиклар Туркистон мухторияти тарафдорларини артиллерия билан йўқ қилишга киришиб кетди. Ҳокимиятни эгаллаб олгач, большевиклар Туркистон мухторияти ҳукуматини тугатди. Илгари айтилганидек, мазкур ҳукуматда турли миллатга мансуб ерли аҳоли вакиллари бор эди. Келажакда улар ҳам ўлка бошқарувига жалб этилиши ваъда этилди. Шу билан большевиклар жадидлар бошлаган халқ-демократик мақсадларни амалга ошириш жараёнини узиб қўйди.\nҚўқон аҳолисини қириш бўйича жазо операциясини ўтказиш чоғида большевиклар билан бир қаторда дашноқлар муҳим роль ўйнади. Большевиклар «Дашнакцутюн» партиясидан қуролли талончи ва қотиллар тўдаларини жалб этди. Бу тўдалар унга қадар Кавказда ва Шарқий Анатолияда ғайриинсоний террорчилик актларини содир этиб улгурган эди. Туркистонда большевиклар томонидан совет режимининг ўрнатилиши маҳаллий аҳоли орасида салбий кайфиятларни уйғотди ва умумхалқ аксилсовет исёнига омил бўлди. Бир муддатдан сўнг, 1918 йилда бошланган ва Иккинчи Жаҳон уруши йилларигача давом этган миллий озодлик уруши бошланди. Мазкур қонли урушнинг келиб чиқишидаги айбнинг каттагина қисми армани миллатпарастларини ўз ичига олган «Дашнакцутюн» партияси зиммасидадир!\nТуркистонда миллий озодлик ҳаракати юзага келиши билан боғлиқ тарихий муаммонинг бундай изоҳланиши шу билан тасдиқланадики, дашноқлар Жанубий Кавказда ҳам айнан шу усулларда маҳаллий аҳолини қирғин қилган ва мусулмонларга қарши ялпи қотилликлар уюштирган эди. 1918 март-апрелида Бокуда, Шамахада, Муғонда, Губада ва Лангаронда минглаб озарбайжонлар дашноқлар томонидан ўлдирилган, ўн минглаб одамлар бошпанасиз қолган ва уйларидан қувиб солинган. Айниқса, дашноқлар томонидан Боку ва Шамахада уюштирилган қонли террор тадбирлари ниҳоятда даҳшатли тус касб этган эди. Бокуда 30 мингга яқин одам ўта шафқатсизлик ва ваҳшийлик билан ўлдирилган. Шамахада дашноқлар 58 қишлоқни вайрон қилган, 7 минг нафар тинч аҳоли вакилини, шу жумладан, 1653 аёл ва 965 болани қиличдан ўтказган. Губа губерниясида 122 қишлоққа ўт қўйилган, уларнинг барида мусулмон нуфуси истиқомат қилар эди. Қорабоғнинг тоғли қисмида 150 дан ортиқ қишлоқ ер юзидан супуриб ташланди. Дашноқлар томонидан ушбу қишлоқларда ўтказилган қонли акцияларнинг фожиавий кўлами инсоният тарихидаги энг ваҳший ва шафқатсиз жиноятлар қаторида кўрилади. Дашноқлар Зангизурда ҳам шу йўл билан 115 қишлоқни талон-тарож қилиб, сўнг уларни вайрон қилди ва ёқиб юборди, 7700 мусулмон ўлдирилди, 2500 минг нафари яраланди, 50000 киши уйларидан ҳайдалди. Иравон (Ереван) губерниясида 211 қишлоқ, Карсда 92 қишлоқ ер билан яксон қилинди. Туркистон ва Жанубий Кавказ минтақаларидаги айнан мана шундай даҳшатли акциялардан сўнг маҳаллий аҳолининг Совет ҳокимиятига қарши оммавий қуролли чиқишлари фаоллашади. Умуман, большевиклар экспансияси Туркистон ва Кавказда миллионлаб инсон қурбон бўлиши билан якунланди.Туркистон тарихида дашноқларнинг тинч аҳолига нисбатан зўравонлиги ва даҳшатли жиноятлари билан боғлиқ мисоллар жуда кўп. Улар 1988-1992 йилларда ҳам Тоғли Қорабоғ ва унга туташ ҳудудларда геноцид содир этишди.\nБиринчи Жаҳон уруши йилларида дашноқларнинг Усмонли империяси ҳудудлари бўлмиш Шарқий Анатолияда, Совет ҳокимияти ўрнатилиши йилларида Кавказ ва Туркистондаги асосий машғулоти талончилик, зўравонлик, болалар, қуролсиз кексалар ва аёлларни ўлдириш бўлган. Қўрқитиш тадбирлари чоғи, яъни террорчиликда дашноқлар большевиклар томонидан онгли равишда қўлланди. Тинч аҳолини йўқ қилиш ва террор дашноқлар учун одатий иш эди. Дашноқларнинг Фарғона водийсидаги жиноятлари ҳақида турли муаллифларнинг кўплаб ишларида батафсил ҳикоя қилинади. Лекин, дашноқларнинг Туркистондаги жиноятлари ҳақида хабар қилган асосий муаллифлардан бири Мустафо Чўқай, Иккинчи Жаҳон уруши бошлангунига қадар у Европада бу масалада китоб ва мақолалар чиқариб борди. Армани дашноқларининг Туркистондаги ғайриинсоний хатти-ҳаракатлари келтириб чиқарган оқибатларнинг бевосита гувоҳи Турор Рисқулов эди – у муфассал ҳисобот тайёрлаб, китобининг алоҳида бўлимини шу масалага бағишлади. Мазкур фожиа ҳақида Шарқий Туркистон Республикасининг биринчи президенти, ўзбеклардан чиққан биринчи маршалл – Алихонтўра Соғуний «Туркистон қайғуси» китобида чуқур изтироб билан ёзган.\nДашноқларининг Туркистондаги жиноятларининг таҳлили Турор Рисқулов эсдаликларида: «Исённи бостириш баҳонасида тўққиз кун давомида Қўқонда талончиликлар содир этилди. Ҳисоб-китобга уста дашноқлар дарҳол пул ишлаш илинжига тушди, ва шаҳар бафуржа “тозалаш”дан ўтказилди. Жумладан, Қўқонда дашноқлар келганидан сўнг арманиларнинг савдогар қатламлари ҳам тўсатдан ашаддий “инқилобчи”лар бўлиб чиқди ва, отряд таркибига қўшилиб, шаҳарни вайрон қилишга киришиб кетишди. Барча дўконлар кунпаякун қилинди, озгина қиймати бўлган ҳамма нарса омборхоналарга ташиб кетилди, қолгани ёқиб юборилди. Оммавий қотилликлар содир этилди. Андижонда исёндан сўнг “яна ўша дашноқлардан иборат гарнизон бутун эски шаҳарни талади. Бир ҳафта давомда талончилик, қотиллик ва зўравонликлар тинмади.\n1897 йили Қўқон аҳолиси 120.000 кишини ташкил қилар эди, 1926 йили эса бу кўрсаткич 69.300 гача қисқариб кетди. Туркистондаги миллий озодлик ҳаракатини тадқиқ қилган ҳар бир тарихчи большевикларнинг арман дашноқлари қўли билан Фарғона водийсида амалга оширган этник тозалаш фактига дуч келади. 1918 йили арман дашноқларининг Фарғона водийсидаги тинч аҳолининг ваҳшийларча ўлдириши Туркистон маҳаллий аҳолисининг норозилигига ва советларга қарши 1917 йилдан 1944 йилгача давом этган қўзғалонларга сабаб бўлди. Бу муддатда 5 миллион 600 мингдан ортиқ бегуноҳ инсон нобуд бўлди.\n1878 йилгача арман масаласи деган муаммо умуман йўқ эди. Усмоний давлатида ҳам ҳеч қандай арман муаммоси ва арман ташкилотлари бўлмаган. Чунки Усмоний давлатида арманлар парламентда ҳам, ҳукуматда ҳам мавжуд эди. Европа давлатларининг аралашуви билан арманлар алоҳида ташкилотларга тўплана бошлашди. Дунё державаларининг бундан ягона мақсади Усмоний империясини парчалаш эди. Ҳолбуки улар арман давлати қуришни ўйлаб ҳам кўришмаган эди. Европа давлатлари манфаати учун Усмоний империясини парчалашда арман қўмиталарининг маркази айнан арман черкови бўлди. 1878 йили Швейцарияда “Гинчаг” номли арман миллатчи ташкилоти қурилди. Усмоний империясини парчалашда Россиянинг манфаати учун 1890 йили Кавказда “Дашноқцутюн” номли арман миллатчи ташкилоти қурилди. Улар ушбу ташкилотлар орқали Усмоний империяси ичида исён чиқаришга киришишди. Конгресснинг биринчи қарори Усмоний қўшини сафидаги арманлар ҳеч қандай шароитда қуролларини топширмаслиги керак ва Россия армияси етиб келганда Усмоний аскарларига қарши жанг қилиши керак эди. Иккинчи қарори эса Усмоний аскарларининг қишлоқларда қолган оилаларига босқинлар уюштириш эди. Учинчи ва асосий қарорлари қандай йўл билан бўлмасин, Усмоний давлатини мағлубиятга учратиш эди. Усмоний давлатининг генераллари Рашид бошо, ҳарбий вазир Анвар бошо, ички ишлари вазири Талъат бошо бу режалардан хабардор эди.\n1914 йил декабрь ойидан 1915 йил январь ойининг охиригача давом этган Турк-Рус “Сариқамиш” жангида арманларнинг хиёнати очиқчасига маълум бўлди. Бу воқеадан кейин Усмоний ҳукумати арманларни чегара ҳудудлардан бошқа жойга кўчиришга мажбур бўлди. Чунки арманлар ташқи кучлар ёрдамида давлат ичида тинмай террор ва қўпорувчилик ишларини олиб бораётган эди. 1915 йили 24 апрелда Усмоний империяси “Гинчаг” ва “Дашноқцутюн” арман ташкилотларининг фаолларини ҳибсга олишга қарор қилди. 1915 йил 27 майда арманларни чегара ҳудудлардан ичкарироқ вилоятларга кўчириш бошланди. Усмоний султонининг фармонига кўра, арманларга ўзлари билан барча кўчар мулкларини олиб кетиш ҳуқуқи берилди. Бу учун етарли даражада аравалар ажратилди. Уларга кўчмас мулкларининг нархлари белгиланиб, баҳоси тўланди. Бундан ташқари, агарда келажакда кўчирилган арманлар қайтишни истасалар, уларга кўчмас мулклари қайтариб берилиши қарорлаштирилди. Агарда аскарлардан биронтаси арманларга зарар етказадиган бўлса, ҳарбий трибунал олдида жавобга тортилиши қатъий равишда белгилаб қўйилганди.\n1915 йили Усмоний империяси арманларни кўчириш учун 25 миллион турк лираси, 1916 йили 86 миллион сарфлади. Ўша вақтда фронтда турк аскарларига озиқ етишмаётган эди. Европалик муаллифларнинг ёзишича, немис журналистлари ўша вақтда арманлар кўчирилган Сурияга боришган. Усмоний аскарлари оч қолаётган бир вақтда турк ҳукумати арманларга барча нарсани таъминлаб бераётганининг гувоҳи бўлишган.\nЎша вақтда Усмоний империяси капитуляция бўлиб, Буюк Британия, Франция, Италия, Руминия ва Греция унинг ҳудудларини бўлиб олмоқда эди. Усмоний империясининг душмани бўлган ғарб давлатлари арманларнинг оммавий қирғини ҳақидаги уйдирмани ўйлаб топишди. Бу Усмоний давлатига босим ўтказиш ўйлаб топилган нарса эди. “Геноцид” атамасини бу воқеларга нисбатан ишлатиш тўғри эмас. Чунки бу атама илк бор 1943 йил қўлланишга киритилди. Халқаро ҳуқуқий статусга эса 1948 йил, иккинчи жаҳон урушидан кейин, киритилди.\nСовет босқини даврида “Дашноқцутюн” миллатчи ташкилотидан фойдаланиш арманлар билан маҳаллий халқ орасида низолар келиб чиқишига сабаб бўлди. Шароб сотувчи, сартарош, қассоб ва шу каби соҳаларда ишлайдиган арманлар бирданига революционерга айланиб қолишганди. 1918-1919 йилларда Фарғона водийсида дашноқ арманлари томонидан водийнинг барча шаҳарлари ва 180та қишлоқ талон-тарож қилинди ва вайронага айлантирилди. Қўқон шаҳрида уч кунда 10 минг, Марғилонда 7 минг, Андижонда 6 минг, Наманганда 2 минг, Бозорқўрғон ва Қўқон орасидаги жойда 4,5 минг тинч аҳоли қириб ташланди.\n1918 йили 13 февралда Қўқон ва атрофидаги қишлоқларда тинч аҳолига қарши қирғин уюштирилди. Дашноқ арманлари йўлида дуч келган мусулмонни ўлдириб, уйларини ва дўконларини таладилар. Маҳалла ва қишлоқларга ўт қўйилди, тортиб олинган нарсалар эса вокзалга келтирилди. Қўқон мухториятининг асосий ҳимоячиси бўлган ўзбекларгина эмас, балки форслар, яҳудийлар ва ҳатто Туркистон мухторияти тарафдори бўлган руслар ҳам ёш-қари демай ўлдирилди. Ўлдириш ташаббуси дашноқлардан чиқди. Кейинчалик Қўқон арман жамоатининг вакиллари ўзларини оқлаш учун мусулмонларнинг жиҳод эълон қилиши бунга туртки бўлганини айтишди. Дашноқ қўмитачиларининг асосий кучи Қўқондаги тинч аҳолини ўлдириб, шаҳарни ўртади. Дашноқларнинг бошқа отряди эса, Сузоқ қишлоғига босиб кириб, у ердаги барчани қиличдан ўтказди. Қизил армиянинг учинчи ортяди эса, Бозорқўрғон ёнида миллий озодлик ҳаракати ҳимоячилари билан тўқнашиб, ортга чекинишга мажбур бўлди. 20 кун давомида бу минтақадаги барча қишлоқларга ҳужум қилиниб, эркак мусулмонларнинг барчаси ёш-қари демай ўлдирилди. Тирик қолганлар ўлганларни дафн қилишди, лекин дашноқлар қайта келиб уларни ҳам ўлдиришди, ҳатто жаноза ўқиётганларни ҳам ўққа тутишди.\n1918 йилда ўтказилган Туркистон компартиясининг биринчи съездида дашноқларга ўлкадаги революцияда иштироки учун расмий ташаккурнома билдирилди. Дашноқцутюн бунга жавобан совет ҳукуматига ёрдамга келишга тайёрлигини билдирди. “Қийин вақтларда биз сизга ишонамиз, сизлар эса бизга ишонинглар…”. Апрель ойида Туркистон компартиясининг мусулмон бюроси совет ҳукуматининг Дашноқцутюн билан ҳамкорлигини қоралади. Фарғона водийсидаги зўровонликни тўхтатишни ва Қизил армия сафларини арман фитначиларидан тозалашни талаб қилди. Зулмдан зулм ва қасос туғилди. Туркистон миллий озодлик ҳаракати қўмондонлари Фарғона водийсининг мусулмон аҳолисини Усмоний туркларидан ўрнак олишга чақиришди.\nМиллий озодлик ҳаракати вакиллари ўз даъватларини исботлаш мақсадида Мадаминбек қўрбоши бошчилигида Наманган гарнизонидаги қизил аскарларни асир олишди. Уларнинг орасида совет ҳукуматига хизмат қилаётган бир нечта рус, 49 нафар арман, 13 нафар мусулмон бор эди. Барча арман ва мусулмонларни шу жойнинг ўзида қатл этишди, русларни эса қуролсизлантириб қўйиб юборишди. 1918 йил ноябрь ойида Мадаминбек ва Холхўжа қўрбошилар ҳазрати Айюб пайғамбар қабрини зиёрат қилиб қайтишда Жалолобод банкини ўмаришди. Шу ерда совет ҳукуматининг 13 нафар ходимини ўлдиришди. Улардан 11 нафари арман эди. Бу дашноқларнинг Сузоқ қишлоғи қирғинига жавоб эди. 1918 йилда Андижондан Туркистон совнаркомига юборилган махфий хабарда Дашноқцутюн мусулмон аҳоли билан совет ҳукумати орасида низо чиқаришда айбдор эканлиги, шаҳардаги “миллий” сиёсатга масъул бўлган арман раҳбар шароб ишлаб чиқарувчи ширкат, кинотеатр ва бир нечта уйга эга бойвачча эканлиги билдирилганди.\nДашноқлар тарафидан қишлоқ ва уйларига ўт қўйилган кўплаб водий аҳолиси Туркистон миллий озодлик ҳаракатига қўшилиб кетди. Совет ҳукумати вакиллари уларни ноҳақ “босмачи” деб атаганди. 1919 йил февраль ойида Андижондаги гарнизонга миллий озодлик ҳаракатининг ҳужумидан кейин буни эски шаҳарнинг мусулмон аҳолисидан кўришди. Ҳафта давомида мусулмон аҳоли уйларида тинтув ниқоби остида қотилликлар, зўрлашлар ва ўғриликлар давом этди.


Россиялик олимлар кўзи ожизлар учун мўлжалланган дунёдаги биринчи дарсликни такомиллаштириш устида иш олиб боришмоқда. TASS'га асосланиб Terabayt.uz берган ахборотга кўра, Тьюмен давлат университетининг ходимлари бир вақтнинг ўзида ўқувчи ва ўқитувчига хизмат қиладиган, интернетдан фойдаланиш имкониятини тақдим қиладиган модулли қурилмани яратишган.\nМеханизмга “СИОЛЛ” (инглиз тилидаги “See all”) номи берилган бўлиб, ундаги модуллар ўзаро симсиз алоқа ёрдамида боғланади. Кўзи ожиз ёки яхши кўрмайдиган инсонлар учун ўрганиш жараёнини максимум даражада қулай қилиш мазкур қурилмани яратишдан кўзланган асосий мақсаддир.\nТизим кўзи ожиз инсонларга ўқиш ва ёзиш кўникмасини самарали ҳосил қилиш, матнни юбориш ва сақлаш, шунингдек, масофадан туриб топшириқни текширишга ёрдам беради.\n“Фойдаланувчи флеш-модульни дарсликка киритгач, дастур ахборотни Брайл шрифтига ўгиришни бошлайди. Шундан кейин маълумот Брайл шрифтида “Ўқиш” бўлимига чиқарилади. Махсус грифель эса кўзи ожизларда ёзиш кўникмасини ривожлантириш учун алоҳида бўлмада матн териш имкониятини тақдим этади”, — дейилади хабарда.\nШубҳасиз, бундай технологиялар кўзи ожиз одамларнинг янада самарали равишда маълумот ўзлаштиришига кўмаклашади.\nТеглар: дунёдаги асосий ўгиришни Шундан кўзланган текширишга


«Оғзидан кўпик оқиб, боши ёрилган эди» — Андижонда қийноқлар қурбонининг синглиси – Газета.uz\n25 октябр, якшанба COVID-19 Ob-havo Zira Вакансиялар\n18 июн 2020, 22:04 Жамият\nDaryo.uz Андижон ИИО ФМБ 4-сон ИИБда қийноққа олинишини натижасида вафот этган 44 ёшли Алижон Абдукаримовнинг синглиси Махфират Ибрагимова билан интервьюни эълон қилди.\nЭслатиб ўтамиз, Алижон Абдукаримов 30 май куни қимматбаҳо тошни олиб қайтариб бермагани тўғрисидаги шикоятни кўриб чиқиш доирасида ИИБга олиб кетилган эди. Шу куни у тан жароҳатлари билан шифохонага ётқизилган. 11 июнь куни у вафот этган. Бош прокуратура марҳумнинг ноқонуний равишда ушлаб турилгани ҳамда ҳаёти ва соғлиғи учун хавфли қийноқлар қўлланилганини хабар қилди. Қийноқ қўллаш, ноқонуний ушлаб туриш ва хизмат ваколатини суиистеъмол қилишда айбланган уч ходим қамоққа олинган.\nҲодиса жамоатчиликнинг қизғин муҳокамаларига ва эътирозларига сабаб бўлди. ИИО ходимларининг хатти-ҳаракатлари Инсон ҳуқуқлари бўйича миллий марказ, Сенатнинг Мудофаа ва хавфсизлик қўмитаси ҳамда сиёсий партиялар томонидан муҳокама қилинди. Омбудсман Улуғбек Муҳаммадиев ҳодисани «уят» деб атаб, ягона тергов органини ташкил этиш ва ИИВни тубдан ислоҳ қилиш кераклигини таъкидлади. «Юксалиш» Умуммиллий ҳаракати ҳам ҳуқуқни муҳофаза қилиш органлари тизими туб ислоҳотларга муҳтож эканлигини маълум қилди.\nҚонунчилик палатаси депутати Расул Кушербаев бўлиб ўтган ҳодисалар ИИВ раҳбарияти истеъфога чиқиш вақти бўлганини ёзди. Бошқа бир депутат Қодир Жўраев эса ИИВ раҳбарияти марҳумнинг оиласидан кечирим сўраши кераклигини таъкидлади.\nБеш йил аввалги қимматбаҳо тош можароси\nТармоқларда фуқаро Алижон Абдукаримов вафотига қимматбаҳо тош можароси сабаб бўлганлигига оид турли хабарлар тарқалмоқда. Маҳфират Ибрагимова Daryo.uz мухбири Миролим Исажоновга ушбу гап-сўзларни тасдиқлар экан, можаро тарихи беш йил олдинги воқеаларга боғланишини билдирди.\n«2015 йилнинг баҳорида акамнинг А. исмли таниши: ‘Алижон, менда қимматбаҳо тош бор. Уни сотиш керак. Харидор топишда ёрдам берсангиз, сизга ҳам фойдам тегади', дея таклиф билдирган. Акам савдогарлик билан шуғуллангани учун, Ҳ. исмли заргар йигит ва А.ни учраштириб, таништириб қўяди. Кейин уларнинг муносабатларига аралашмайди.\nҲ. тошни А.дан олиб, сотиш учун Хитойга боради. Лекин тош улар ўйлаган нархга баҳоланмайди. Ҳ. тошни сотолмай ортига қайтгач, А.дан Хитойга бориб-келиш харажатларини қоплашни, шундан сўнг тошни қайтариб беришини айтади. Бундан ғазабланган А. акам билан уришгани келади. Акам: «Мен сизларни кўриштириб қўйганман холос, ўрталарингизда қандай гап-сўз бўлганини билмайман, ўзингиз келишиб олинг», дейди. Орадан беш-олти ой ўтиб, А. уйимизга келди ва жанжал кўтарди. Биз оилавий унга қаршилик кўрсатдик ва у хонадонимизни тарк этди. Шу бўйи бизникига ҳам қайтиб келмади, акамни ҳам безовта қилмади.\nБеш йилдан сўнг қимматбаҳо тош можароси яна бошланди. Акамни 2020 йил бошидан бери бир неча марта, ҳатто Рамазон ойида ҳам Андижон шаҳар ИИО ФМБ 4-сонли ички ишлар бўлимига чақиришди. Келин иккимиз акамдан нега ички ишлар идорасига бораётганини сўрасак, «А.нинг ўша тошини Ҳ.дан мен олиб беришим керак экан. Тергов пайтида бор гапни айтяпман. А. ҳам шунча йил ичида Ҳ.га ҳаражат пулларини бўлиб-бўлиб қайтарганида, шу вақтгача тош ҳам ўзида бўларди», деганди.\nНазаримда, 4-сонли ИИБ бошлиғи П.Мамажонов ва А. тил бириктириб, Ҳ.нинг харажатини акамнинг бўйнига қўймоқчи бўлган. Акам терговга бир неча бор Аъзам ака деган таниши билан бирга борган. У одам ички ишлар соҳасида ишлаб, нафақага чиққан, жуда яхши инсон", — деди Маҳфират Ибрагимова.\n«Оғзидан кўпик оқиб, боши ёрилган эди»\nИбрагимованинг таъкидлашича, Алижон Абдукаримов 4-сонли ИИБдаги сўроққа ҳар сафар ўзи бориб келган. Бироқ 29 май оқшомидаги кутилмаган воқеа Абдукаримовнинг яқинларида турли шубҳа ва саволларни уйғотган.\n«29 май куни тунги соат 21:30 лар чамаси дарвозамиз тақиллади. Биз ўша пайтда айвондаги сўрида оилавий гаплашиб ўтиргандик. Акам дарвозани очгач, бақир-чақир бўлди. Дарвозахонага борсам, уч-тўрт нафар фуқаро кийимидаги эркак киши акамнинг қўлига кишан тақаётган экан. Келинимиз иккимиз нима бўлаётганига тушунмай, ҳовлимизга бостириб кирганлар қўлидан акамни қутқаришга ҳаракат қилдик. Шу пайт улардан бири ҳомиладор келинни туртиб юборди ва хунук сўзлар айтиб сўкди.\nНотаниш одамлар акамнинг «Оёғимга тапочкамни кийиб, ниқобимни тақиб олай», дейишига ҳам қарамай, оёқ-қўлидан кўтариб, мажбурлаб давлат рақами ёзилмаган оқ рангдаги Nexia-3 машинасига солишди. Улардан ким эканлиги ва ҳужжатларини талаб қилдик. Аммо бизга ҳеч қандай қоғоз кўрсатмай, акамни Андижон шаҳар ИИО ФМБга олиб кетишаётганини айтишди. Кечаси бўлгани учун бирортасининг ҳам юзини яхши эслаб қололмадик.\nШундан сўнг опа ва акаларимга қўнғироқ қилиб, вазиятни тушунтирдим. Улар тезда етиб келишди. Акамни қидириб дастлаб Андижон шаҳар ИИО ФМБга бордик. У ерда акамнинг йўқлигини эшитгач, Андижон шаҳар ИИО ФМБ 4-сонли ИИБ биноси томон йўл олдик. Борган пайтимиз кўчада ўша давлат рақами йўқ бўлган оқ рангли Nexia-3 машинасига кўзим тушди. Бино олдида турган фуқаролар билан гаплашсак, улар икки эркак ичкарига олиб кириб кетилганини айтишди. Бўлим навбатчилари акамнинг ичкарида эканлигини тасдиқлаб, сўроқ тугагач, 15 дақиқада чиқишини айтишди. Ўша тунни бино олдида акамнинг чиқишини кутиш билан ўтказдик.\nТонг соат 4:00 да бинодан Қамариддин исмли ИИБ ходими бир фуқаро билан чиқди. Билсак, у Ҳ. бўлиб, акам иккиси терговга чақирилган экан. Биз Қамариддиндан акам ҳақида сўраганимизда, «Алижон ухлаб қолди, тергов қилишга улгурмадик. Уйғонганида саволларимизга жавоб олиб, қўйиб юборамиз», деди. Шу тариқа акамнинг чиқишини уч соат кутдик.\nСоат 7:30 да бино дарвозаси олдига тез тиббий ёрдам машинаси келиб тўхтади. Яқинларим билан ҳайрон бўлиб, бино ичига кирдик. Ходимлар нонушта қилишаётган шекилли, ҳеч ким йўқ экан ва вақтдан фойдаланиб, хоналар эшикларини очиб, акамни излашга киришдик. Опам, акам, жиянларим билан иккинчи хонага кирсак, Алижон акам ҳушсиз ётибди. Оғзидан оқ кўпик оқиб, боши ёрилган, бадани қонга беланган экан. Шифокор ниманидир ҳидлатиб, ёрдам кўрсатишга уринарди.\n3-хонадан беш-олти нафар ИИБ ходимлари чиқиб, бизни ташқарига ҳайдашга ҳаракат қилишди. Лекин бир амаллаб, яна акамнинг олдига кириб, уни тез тиббий ёрдам машинасида Республика шошилинч тез тиббий ёрдам Андижон филиалига олиб бордик. Аҳволи жуда оғир эди. Ўша куни — 30 май санасида врачлар биринчи операцияни қилишди. Акам 10 кун реанимацияда ётди. Лекин кўзини очмади, ўзгариш кузатилмади. 10 июнь куни иккинчи операция амалга оширилди. Бироқ 11 июнь куни омонатини топширди", — дейди марҳумнинг синглиси кўзда ёш билан.\n«Навбатдаги зурриёдини кўриш насиб қилмади»\nСуҳбат давомида Ибрагимова қимматбаҳо тош можароси иштирокчиларига ҳам ҳуқуқ тартибот органлари томонидан қонуний чора кўрилишини таъкидлади.\n«Оиламиз оддий, яшаш тарзимиз ҳам шундай. Алижон акам 11 фарзанднинг саккизинчиси эди. Ишлаб чиқариш корхонасидан трикотаж кийим-кечакларни олиб, бозорда сотарди. Хотини шу кунларда иккинчи фарзандини дунёга келтириш арафасида. Афсус, акамга навбатдаги зурриёдини кўриш насиб қилмади. Унинг 44 ёшида аянчли вафот этиши албатта, ачинарли.\nХудо шоҳид, сизга барча воқеани очиқ айтдим. Балки Ҳ. қимматбаҳо тошни акамда эканлигини таъкидаб, унга туҳмат қилаётгандир. Лекин тош акамда бўлганида, можарога беш йил олдин нуқта қўйган бўларди.\nОпа ва акаларим, жиянларим ғазаб, алам устида турибди. Ҳукуматимиз айбдорларга муносиб чора кўришига ишониб, яқинларимни босиқ бўлишларига кўндиряпман. Тош можароси иштирокчилари ва акамнинг устидан ариза ёзган А. ҳамда Ҳ.ни қайта холис тергов қилиб, чора кўришларини, Андижон шаҳар ИИО ФМБ 4-сонли ИИБ бошлиғи П.Мамажоновга қаттиқ жазо берилишини сўрайман", — деди Маҳфират Ибрагимова.\n«Газета.uz» 3 551\n25.10 Ҳабиб Нурмагомедов UFC чемпионлик унвонини ҳимоя қилди ва карьерасини тугатишини эълон қилди (видео)\n25.10 Лилия Шакирова UFCдаги дебют жангида муддатидан олдин мағлуб бўлди (видео)\n24.10 «Коррупция билан олдинги тизим кўпларга маъқул. Бўлмайди бошқа» — президент\nЛилия Шакирова UFCдаги дебют жангида муддатидан олдин мағлуб бўлди (видео)\nБожхона қўмитаси банк сирига эга бўлиш тўғрисидаги қонун лойиҳаси юзасидан изоҳ берди\nХавф юқори бўлган йўл қисми ҳақида огоҳлантириш учун янги йўл белгилари ўрнатилади\nНорозиликда қатнашган GTL заводи қурувчилари учрашувда муаммолар ҳақида айтишди


Тошкент шаҳрида 4 та автомашина иштирокида “авария” содир бўлди - zarnews.uz\nТошкент шаҳрида 4 та автомашина иштирокида “авария” содир бўлди\nКеча, 21 январь куни тахминан соат 15.40 да Тошкент шаҳридаги кичик халқа автомобиль йўлида, Ашхобод парки яқинида тўртта автомобиль - Д.Т. Бошқарувидаги «Matiz», А.А. бошқарувидаги «Spark», Д.И.«Toyota» ҳамда С.С. бошқарувидаги «Nexia» автомобиллари тўқнашган.\nАниқланишича, йўл-транспорти ҳодисаси оқибатида «Matiz» автомобили ҳайдовчиси ва йўловчиси Б.М., «Toyota» ҳайдовчиси ҳамда «Nexia» автомобили йўловчилари (А.С. 7 ёшли Р.С.) бадан шикастлари билан шифохонага ётқизилган.\nҲозирги вақтдаги маълумотларга кўра, «Matiz» автомобили йўл ҳаракати қоидаларини бузган ҳолда қарама-қарши ҳаракат йўналишига чиққан.\nТошкент шаҳар ИИББ ахборот хизмати хабарига кўра, ҳозирда тергов олди текшируви олиб борилмоқда.


ЖОМБОЙДА ХАЛҚАРО КЎПКАРИ ЎТКАЗИЛДИ - Ўзбекистон овози газетаси\nСамарқанд вилоят ҳокимлиги ташаббуси билан Жомбой туманида халқаро кўпкари мусобақаси ўтказилди. Ўн мингдан ортиқ томошабин йиғилган майдонда республикамизнинг барча вилоятлари, Қирғизистон, Тожикистон ва Қозоғистондан келган 500 нафардан ортиқ чавандоз улоқ тортишди.\nБош совринга вилоят ҳокими томонидан ажратилган “Chevrolet Lasetti” автомобили қўйилди. Шунингдек, ҳомийлар томонидан 14 бош туя, 24 бош той, 25 бош тана, 15 телевизор, 13 музлатгич, 14 кир ювиш машинаси, 47 гилам, 8 спорт буюми, 10 бош улоқ, 75 миллион сўм маблағ ҳам соврин учун тикилди.\nМусобақа доирасида Ўзбекистон ва Қозоғистон терма жамоалари ўртасида жамоавий ўйин ҳам ўтказилди. Унда ўзбекистонлик чавандозлар 3:2 ҳисобида ғалаба қозонишди.\nБош соврин учун ташланган улоқ ғаллаороллик чавандоз Ориф Шодиёровга насиб этди. У пайариқлик Элдор Бойматовнинг «Пантера» лақабли отида маррани забт этди. Ғолибга автомашина калитини Самарқанд вилоят ҳокими Эркин Турдимов топширди..


Ҳозир Фарҳодлар, Асқарлар, Сардорлар кўнглини ҳушлаб оиласи даврасида ором олаётгандир. Чин ишқибознинг ороми йўқ. Дарди чексиз. Йил бошида мен ҳам шундай аҳволдаман. Мен ҳам янги йилни байрам қилгим келади. Янги футбол мавсумидан умидвор бўлгим келади. Қандоқ қилай, Сизни ҳам, ўзимни ҳам алдай олмайман. Кўнглимга қил сиғмаяпти. Келиним эшитсин деб, қизимни қаттиқ урушиб ёзмоқдаман. Ўз қизимга жон сўзим, саркаш сўзим оғир ботмайди-да. Эшитган қулоқ, агар у ақлга эгиз бўлса, ўзи хулоса чиқариб олар.\nАбдулҳафиз Абдулазиз ўғли футболимиз аҳволидан ўзгача қайғуриб мақолалар ёзмоқда. “Футбол Эксресс”нинг №1-сонида унинг иккита мақоласини босиб чиқаришди. Бирида “Ўгай” лиганинг ҳаробатидан эзилиб ёзган бўлса, бошқасида ҳар ярим йилда клубларни қақшатадиган кўчманчиликдан зорланиб ёзган. Бу мақолаларни раҳбарият ўқимайди. Футболимиз ҳолатидан куюнмайди. Ушбу мақолаларга муносабат билдирмайди. Ё тасдиқлаб, ё инкор этиб кейинги сонда чиқиш қилмайди. Раҳбарият учун халқ билан мулоқат қилиш бегона нарса.\nКЎЧМАНЧИЛИК ДАВРИ БОШЛАНДИ\nБундай шароитда Клуб мураббийлари, ҳусусан Сўғдиёна бош мураббийи Даврон Файзиев кабилар не машаққат билан қура бошлаган ўйин иморати ҳар ярим йилда ерпарчин бўлишини ўз кўзлари билан кўрмоқдалар. Улар кўриб турганини кўролмай, бунга кўниколмай, нима қиларини билолмай ҳайрон туришибди. Сарғайиб юришибди. Бундай шароитда Сўғдиёнада бултур янги ўйин шакл топа бошлаган эди. Бу йил шу ўйинчилар билан бирга бошлаган ишни давом эттириб, Бухоро, Қизилқумга ўхшаб четдан кучлироғини йиғиб келмасдан ҳам, бошқаларни шилмасдан ҳам мана шу ўйинини кучайтириб, танлаган ўйин тасвирини вояга етказиб ижод қилса, изланса бўлар эди. Кейинги йили уч йиллик меҳнатнинг натижасини ҳаммага кўрсата олар эди. Қарабсизки, Сўғдиёна ҳам Насафга ўхшаган мағзи тўқ, эртаси тайин жамоага айланармиди? Бундай дейишимга асос бор.\nКўчманчилик клубларгаям, ўзбек футболигаям, футболчиларгаям катта зарар етказмоқда. Туркман миллий термасининг асосий ўйинчиси ҳисобланган Геворкян ярим йилдан бери янги жамоаси Локомотив ўйинига қўшилиб кета олмаяпти. Насафга қўшилиб ниҳоят яхши мураббийни кўрган, Шаҳбоз Эркиновнинг барча қирралари Рўзиқул Бердиев қўл остида очилади деб умид қилмоқдаман. Бунга вақт керак. Бир мавсум етмайди. Дунёнинг энг буюк футболчиси бўлган Родальду ҳам Реалга ўтиб, машҳур Моуриньё бошчилигида ўйнаб жамоага бир йилгача қўшилиб кета олмаганини, очилмаганини эсланг. Анчелотти келиб, юлдузлар ягана қилингач, Рональду очилган эди. Ўзимизга келсак, ҳар ярим ё ҳар бир йилда клубни алмаштирувчи футболчининг ўйини қайдан ўссин? Қайдан очилсин? Ҳар ярим йилда жамоа футболчилари буткул ўзгариб турса, мураббийнинг маҳорати қайдан ўссин? Ёки бизнинг футболчиларимизга ўсишнинг, маҳоратнинг кераги йўқми. Кўтарма пуллар келиб турса бўлганими? Барибир совриндор бўла олишмайди. Пастга тушиб кетишмайди ҳам. Ўртада жонни койитмасдан юриш қулай-да. Шундайми? Бу аниқ гап.\nКАРВОН ЙЎЛСИЗ, ЎНГУ-СЎЛСИЗ ҚОЛМОҚДА\nҲар ярим йилда содир бўладиган бундай кўчманчилик туфайли, яъни мураббий меҳнатини вайрон қиладиган “кўчки” туфайли Сўғдиёнанинг эришган ютуқлари, ўйин иморати ҳар гал “лойга” қорилиб кетади, “лой” остида қолиб кетади. Бу ҳам аниқ гап. Футболчиларнинг 5сўм кўпроқ пул топайин деб изғиб юриш пойгаси бошланди. “Лойли” жой топиш илинжида тентираш бошланди. Баъзи бир клуб мураббийлари Еличичга ўхшаб, ҳар бир футболчи маҳоратини йил сайин ўстириб натижа кўрсатаётган бўлса, қолганлари ҳар бир чизиқ учун кўзига озгина кучлироқ кўринган янги ўйинчини четдан қидира бошлайди. Топганини кўтарма пуллар билан авраб олиб келади. Ўзиникини ҳайдайди. Кейин ярим йилдан сўнг, мураббийлик маҳорати кам эмасми, адашганини сезиб қолиб, ойлигини бермай, қарзини узмай уни ҳам ҳайдаб юборади. Ундан-да “кучлироғини” излайди. Йил сайин бундай “чархпалак” айлана беради. Айлана беради.\nКўчманчиликдан нисбатан бойроқ бўлган воҳа клублари “фойда” кўриб қолса, водий клублари ҳар йили қурган жамоа ўйини ўша йилиёқ вайрон бўлганига чидаб, бир амаллаб кун кўриб юришибди. Бу ҳолатдан ўзбек футболи хонавайрон бўлмоқда. Абдулҳафиз (№1.7-бет) бундай ҳолатга футболчиларнинг шаҳсий манфаатини айбдор қилмоқда. Манимча, бу ноҳақ айблов. Ҳар бир футболчининг шаҳсий манфаатини оёқ ости қилган, унинг рўёбига тўсиқ қўйган, истеъдодни пулдорчилик лойига ботириб футболдан кураш завқини олиб қўйган, инсонда инсоний талабларни ҳор қилиб қўйган бугунги футбол ҳўжалигимиз айбдордир, унда ҳукм сураётган боқимандалик тизими ва бу ҳолатни яратиб қўйган футболимизнинг танбал раҳбарияти айбдордир. Газетанинг ҳар бир сонида Абдулҳафиз зорланиб ёзади, Зафарлар, Қаҳрамонлар бош қотириб ёзишади, Ҳасанали-отангиз йиғламоқдан бери бўлиб, танқидни таҳлил қилиб эзилиб юради. Раҳбариятнинг парвойи фалак. Ит ҳуради, карвон ўта беради деганларидек ҳамма ҳеч нарсани кўрмагандек, без бўлиб тура беришади. Лекин ушбу футбол карвонимиз қаёққа кетяпти, ривожланиш стратегияси қандай? Бу саволлар билан раҳбариятнинг иши йўқ. Ҳеч ким билан мулоқатга киришмайди. Ҳеч кимнинг манфаатини ўйламайди. Ўзининг туб манфаатини ҳам тушиниб етмайди.


Польшалик сураткаш Фукусима-1 АЭС яқинидаги тураржойлар вайроналарида бўлди\n15:21 / 08.10.2015\nПольшалик сураткаш Аркадиуш Подньесински Фукусима-1 АЭС яқинидаги тураржойлар вайроналарида бўлди. У ерда олинган суратларни сайёҳ ўз сайтига жойлаштирди. 7 октябрь куни унинг суратлари The Daily Mail нашрида қайтадан эълон қилинди.\nБу бинолар 2011 йилга авария чоғида ташлаб чиқиб кетилган эди.\nАвариядан 4 йил ўтиб, 120 минг киши ҳалигача ўз уйларига қайта олмаяпти. Уларнинг кўпчилиги бугунги кунга қадар вақтинчалик уйларда яшаб келмоқда. Шу билан бирга, айримлар бу ерни мутлақо тарк этишмади ёки тез орада қайтиб келишди.\nБугунги Фукусиманинг ажралмас бўлаги ёр тўла халталардир. Зарарланган ернинг юқори қатлами мана шундай халталарга тўпланади.\nЎрмонли ва тоғли массивларга бундай ишлов беришнинг имкони бўлмайди. Бундан ташқари, ёмғирлар ва шамол терилган тупроқни яна сочиб юбориши мумкин.\nБу ҳудудга кириш учун махсус рухсатнома талаб қилинади. Туристлар ва журналистлар бу ерда илиқ кутиб олинмайди.\nСураткаш маҳаллий аҳоли вакиллари ёрдамида ичкарига кириб, айрим суратларни туширишга муваффақ бўлди. Жумладан, у ташлаб кетилган мактаб биносида бўлди.\nНамиэ қишлоғи ташлаб кетилганига қарамай, у ерда кўча ёритилиши давом этмоқда.\nЗонани табиат секин-аста ўз бағрига тортмоқда: илгари йўл бўйида ўсган ўтлар ҳамма жойни чулғаб олмоқда.\n5 октябрь куни Япония ҳукумати вайрон бўлган АЭС устидан кўтарилиб турган ҳимоя гумбази демонтажининг якунланаганини маълум қилди. Радиацион ифлосланишни тўсиб турган бетон деворлар олиб ташланиб, мутахассислар энергоблок ичидаги вайроналарни йиғиштиришга киришди.


Ўзбек "жиҳодчи"лари бошсиз қолди\n10 май 2021, Тошкент вақти: 12:52\nДушанба куни Ал-Қоидага алоқадор энг хавфли террор гуруҳлари рўйхатида бўлган “Исломий жиҳод иттифоқи” раҳбари Нажмиддин Жалоловнинг ўлдирилгани ҳақида эълон қилинди.\nХавфсизлик хизматлари мулозимларининг айтишича, Покистоннинг Шимолий Вазиристон минтақасидаги Мир Али шаҳарчасида АҚШ Марказий разведка бошқармасининг учувчисиз учқичи Жалолов кетаётган юк машинасига ракета зарбаси берган.\n7 сентябр куни АҚШ нинг жосус учқичлари бошқа бир таниқли жангарилар қўмондони Илёс Кашмирийни нишонга олган. Ўтган ойда эса бундай ҳужумлар натижасида Покистондаги толибон ҳаракати етакчиси Байтуллоҳ Маъсуд йўқ қилинган эди.\nОбама президент бўлганидан буён АҚШ Марказий разведка бошқармасига қарашли учувчисиз учқичлар жангари гуруҳлар қўмондонларига қарши ҳужумларни жадаллаштирди, деб ёзади Wall Street Journal.\nТеррорчилик масалари бўйича етакчи таҳлилчиларга кўра¸ жангари гуруҳлар раҳбарларини йўқ қилиш Ал-Қоида ва толибон ҳаракати ҳамда уларга алоқадор гуруҳларга жиддий зарба бўлмоқда.\nНажмиддин Жалолов АҚШ хавфсизлик кучларининг йўқ қилиш режалаштирилган 20 та ашаддий террорчи рўйхатида бўлиб, Ўзбекистон ҳукумати учун бу шахс Тоҳир Йўлдошдан кейинги иккинчи энг хавфли террорчи саналган.\nБМТ ҳужжатларида айтилишича, 1972 йилда Андижонда туғилган Нажмиддин Жалоловнинг 26 ёшли тошкентлик Суҳайл Бўронов исмли ўринбосари бор.\nНажмиддин Жалолов бошчилигидаги ўзбек жанггарилари гуруҳи 2004 йилда Тошкентдаги АҚШ ва Исроил элчихоналари ҳамда Бош прокуратурага қарши уюштирилган ҳужумлар учун масъулиятни ўз зиммасига олган эди. Ҳужумлар оқибатида камида уч кишининг ҳалок бўлгани маълум.\n2007 йилда “Исломий жиҳод гуруҳи” нинг тўрт нафар германиялик аъзоси АҚШ нинг Рамштайндаги ҳарбий базаси ҳамда АҚШ ва Ўзбекистоннинг Германиядаги элчихоналарига қарши ҳужум уюштиришни режалаштирганликда айбланиб ҳибсга олинди. Айни пайтда гуруҳ аъзолари маҳкама олдида кўрсатма бермоқдалар.\nКўрсатмалардан маълум бўлишича, Германияда ҳужум уюштириш буйруғини Аҳмад лақабини олган Нажмиддин Жалоловнинг ўзи берган. Унча яхши қуролланмаган ва аъзолари сони 200 нафардан ортмайдиган гуруҳ бўлишига қарамасдан “Исломий жиҳод иттифоқи” алоҳида хавотир уйғотиб келамоқда. Зеро, бу гуруҳ экстремистик кайфиятда бўлган исломчиларни Ғарб давлатларидан ёллашга ҳаракат қилиб келади.\nЖорий йил бошида юзлари ниқобланган гуруҳ аъзолари интернет орқали соф немис тилида Германияга қарши ҳужум уюштириш билан дўқ-пўписа қилган эди.\n“Исломий жиҳод иттифоқи” бўйича етакчи эксперт ва немис хафвсизлик кучларининг маслаҳатчиси доктор Гюдо Штайнберг фикрича, Нажмиддин Жалоловнинг ўлдирилгани ўз тасдиғини топса, бу ўзбек жанггари гуруҳига жиддий зарба берилганини англатади.\n- “Исломий жиҳод иттифоқи” Жалолов ва Ўзбекистон Исломий ҳаракати раҳбари Тоҳир Йўлдош ўртасида юзага келган шахсий келишмовчиликлар туфайли 2001 – 2002 йилда пайдо бўлган. Жалолов ўз гуруҳини ёлғиз ва ўзгача бир усулда бошқардики, усиз бу гуруҳ энди узоққа бормайди, деб ўйлайман. Жалолов бўлсама¸ унинг ўрнини боса оладиган у каби тажрибали бўлган одам топилмайди.\nОзодлик: Лекин маълумотларга кўра, Жалоловнинг 26 ёшли Суҳайл Бурхонов исмли ёрдамчиси бор эди. Эҳтимол энди гуруҳга у бошчилик қилар?\nГюдо Штайнберг: Буни инкор қилмайман. Лекин Суҳайл нисбатан ёш. У 1983 йилда туғилган ва унинг бошқа дала қўмондонларига гапи ўтмаслиги мумкин. Назаримда¸ гуруҳ раҳбарлиги бошқа қўмондонга ўтади. Унинг тўлиқ исми менга маълум эмас. Аммо уни Равшан ёки Муҳаммад Фотиҳ деб чақаришар экан. У “Исломий жиҳод иттифоқи” томонидан тарқатилган бир неча видеоларда гуруҳ қўмондони сифатида кўриниш берган. У Суҳайлдан кўра тажрибалироқ ва унинг ўзига хос ҳарбий харизмаси бор. Нажмиддин Жалолов ва Муҳаммад Фотиҳ тандемини Тоҳир Йўлдош ва Жума Намангоний тандеми билан солиштириш мумкин.\nОзодлик: Айтингчи¸ гуруҳ ҳақида шунча маълумотни йиғиш имкони қандай туғилди? Бу нарсаларни Германияда қўлган олинган Иттифоқ аъзолари айтиб беришганми?\nГюдо Штайнберг: Қисман. Лекин менимча, АҚШ махфий хизматлари бу ташкилот ҳақида аввал ҳам жуда кўп нарсани билишган. Чунки бу гуруҳнинг етакчиларидан бири (унинг фамилияси Бўронов) бир неча йил аввал Пешоварда қўлга олинади. Кўп ўтмай у озод қилинади. Аммо назаримда Покистон ва АҚШ махсус хизматлари ундан жуда кўп маълумотни олишади. Ҳозир Германияда қўлга олинган гуруҳ аъзолари ҳам муҳим кўрсатмаларни бермоқда аммо уларнинг тафсилотларини ҳозирча ошкор қилолмайман.\nОзодлик: Бир томондан¸“Исломий жиҳод иттифоқи”нинг унчалик яхши қуролланмагани айтилади, бошқа томондан уларнинг жиддий таҳдид солиши таъкидланади. Буни қандай тушуниш мумкин?\nГюдо Штайнберг: Бу тўғри, кичик бир гуруҳдир. Унинг Вазиристондаги аъзоларининг сони ҳеч қачон 200 нафардан ортмаган. Лекин Жалоловнинг омади келиб¸ у айрим немис ва турк миллатига мансуб жангариларни ўз сафига торта олган. Айнан шу боис у ҳатто Европада ҳужум уюштиришни режалаштира олган.\nОзодлик: Германия ҳозирда ушбу гуруҳни ўзига жиддий таҳдид деб биладими?\nГюдо Штайнберг: Улардан келаётган таҳдидга Германия ҳукумати¸ албатт¸а жиддий қарамоқда. Айниқса¸ 2007 да уларнинг Зауэрланд фирқаси фош қилинганидан сўнг. Лекин бошқа томондан араб, турк ва немис миллатига мансуб бошқа Германия фуқароларининг ҳамон ушбу гуруҳ таркибида қолаётгани хавотирланишга асос беради. Улар ҳатто видеоларда Германияга таҳдид қилишганди.\nШунинг учун бу гуруҳни кичик¸ деб менсимаслик тўғри эмас. Самарали ҳужум уюштириш учун террорчиларга армия керак бўлмайди. Бунинг учун яхши тайёргарликдан ўтган 3-4 киши кифоя. Аммо бизнинг ишонишимизча,“Исломий жиҳод иттифоқи” бевосита Германияга эмас, кўпроқ Германиянинг Афғонистондаги ҳарбийларига таҳдид солаётир.\nОзодлик: Сизнингча Тошкентда ҳам бир қатор портлашни уюштиргани айтиладиган ушбу гуруҳнинг Ўзбекистонга таҳдиди жиддийми?\nГюдо Штайнберг: Бу таҳдидни жуда кучли¸ деб таърифламаган бўлардим. Улар асосан Покистонда ва қисман Германия қўшинлари жойлашган Афғонистон шимолида ўрнашиб олган. Шунинг учун улар Ўзбекистон давлатига жиддий таҳдид солади¸ деб ўйламайман.\nЎзбек жангариларининг узоқ йиллик танаффусдан сўнг 25-26 май кунлари Андижон ва Хонабодда пайдо бўлиши, Ўзбекистон ҳукуматининг шавқатсиз стратегияси таҳдидга номутаносиб бўлаётганини кўрсатади¸ холос. Террорчиларга қарши курашиш керак, аммо уларга хайрироҳ бўлаётганлардан сўрасангиз, ҳатто Европа нуқтаи назардан ҳам бу одамларнинг Ўзбекистон ҳукуматига қарши курашиш учун етарлича сабаблари борлигини кўрасиз.


Бир неча давлат Ҳалаб бўйича БМТ Бош Ассамблеяси сессиясини ўтказишни талаб қилишди\n19:10 / 04.12.2016\nСаудия Арабистони, Қатар, БАА ва Туркия БМТ Бош Ассамблеясининг фавқулодда сессиясини ўтказишга чақирмоқда. Унда Суриянинг Ҳалаб шаҳридаги вазият муҳокама қилиниши керак. Ушбу шаҳарда Сурия ҳукумат қўшинлари ва қуролланган мухолифат ўртасида аёвсиз жанглар давом этмоқда. Бу ҳақда "Ал-Жазира" телеканали юқоридаги давлатларнинг қўшма баёнотига асосланган ҳолда хабар қилмоқда.\nТаъкидланишича, ХКда якдил фикр шаклланмагани боис, ушбу муаммони ҳал этиш имкони бўлмаган. Шунга кўра, тавсиялар ишлаб чиқиш учун ушбу мажлисни ўтказиш мақсадга мувофиқ. Саудия Арабистон, Қатар, БАА ва Туркия қуролланган Сурия мухолифатини қўллаб-қувватлаб келади. Аввалроқ, Қатар ҳукумати мухолифатни қуроллантиришни давом эттиришини таъкидлаган эди.\nСуриянинг йирик шаҳарларидан бири бўлган Ҳалабнинг ғарбий қисми ҳукумат кучлари назоратида бўлиб, шарқий ҳудудларини турли қуролланган гуруҳлар, жумладан "Жабҳат ан-Нусра" жангарилари ҳам эгаллаб олган. Сурия армияси уларни қамал қилиш билан шаҳарни тарк этишга мажбур қилмоқчи.\nСаудия Арабистони Туркия Сурия БАА БМТ Ҳалаб Бош Ассамблея


20:50 / 23.09.2015\nEvleaks тахаллуси билан маълум бўлган Эван Бласс исмли фойдаланувчи ўзининг Twitter-аккаунтида иккита дисплейли LG V10 смартфонининг суратларини жойлаштирди.\nСмартфонда иккинчи дисплей асосий экраннинг юқорисида, фронтал камералар ёнида жойлашган. Суратга кўра, бу дисплей Samsung Galaxy Note Edge смартфони ёнига эгилган дисплей каби функцияларни бажаради, яъни унда эслатмалар ва дастурларнинг иконкалари жойлашади. Суратда иккита фронтал камерани ҳам кўриш мумкин, бироқ унинг вазифаси ҳозирча номаълумлигича қолмоқда.\nЯқинда интернетда смартфоннинг кўрсаткичлари ҳақида маълумот пайдо бўлди. Смартфон 2560х1440 нуқтали 5,7 дюймли дисплей, 6 ядроли Qualcomm Snapdragon 808 процессори, 3 Гб тезкор хотира ва 64 Гб доимий хотира, 16 Мпли асосий ва 5 Мпли фронтал камера билан жиҳозланади. Бундан ташқари, смартфоннинг блокдан чиқариш тугмасида бармоқлар изи сканери жойлаштирилиши мумкин.


КОМПЬЮТЕР ҲУНАР КЎРСАТГАНДА... Кўнгил дафтарига тушган қайдлар - “Китоб дунёси” газетаси сайти\nКОМПЬЮТЕР ҲУНАР КЎРСАТГАНДА... Кўнгил дафтарига тушган қайдлар\nКомпьютер кутилмаганда яна “ҳунар” кўрсатди: кечадан бери ёзган нарсаларим бир сонияда учди-ю кетди. Ёзишга мажолим келмай қолди. Усталар унинг хотира “мия”сини алмаштиргунларича жавонда худди отаси кўтармаган боладай менга араз кўзлари билан термилиб турган китобларни ўқишга тутиндим. Дастлаб “Зардўшт таваллоси”ни қўлимга олдим. Анча-мунча қоғоз саҳифаларини иқтибослар, рақамлар, ноёб фикрлар, қайдлар билан тўлдирдим. Мана улар:\nЗардўшт айтди: “Мен (одамларга) қўшқўллаб тортиқ қилиш ва саховат ёғдиришни истайман, токи одамларнинг ақллилари ўз телбаликларидан қувониб юрсинлар ва қашшоқлари ўз бойликларидан шоду хандон ўлсунлар”. Пир Зардўштга деди: “Сен уларга (одамларга) тортиқ қилмоқчи бўлсанг, садақадан ортиқ тортиқ қилма ва яна мажбур қил, токи (улар) сендан тилаб олсинлар!” Зардўшт жавоб берди: “Йўқ, мен садақа бермайман, садақа берадиган даражада қашшоқ эмасман”.\nБу жавоб менга қадим бир ривоятни эслатди. Уч дўст бўлган экан. Вояга етганларидан кейин турли тарафларга қараб кетишибди. Орадан йиллар ўтиб, деҳқончилик билан шуғулланаётган йигит қадрдонларини қидириб, йўлга тушибди. Узоқ юриб, кенг бир ўтлоққа етиб келибди. Сон-саноқсиз қўй, сигир, зотдор йилқилар ўтлаб юрган эмиш. Чўпонлардан суриштириб билса, буларнинг ҳаммаси унинг болалик дўстига тегишли экан. Икковлари ёшликларини эслаб, мириқиб суҳбатлашибди. Бадавлат мезбон қўй сўйиб, дўстини меҳмон қилибди. Хайрлашаётганларида: “Дўстим, кузда ғаллангни ўраётганингда менга буғдой жўнатишни унутма”, деб меҳмоннинг қўлига иккита бўш қоп тутқазибди.\nДеҳқон йигит бой дўсти билан хайр-хўшлашиб, йўлга тушибди, узоқ юриб, ҳунармандлар яшайдиган кўримсизгина маҳаллага келиб қолибди. Сўраб-суриштириб, дурадгорлик билан шуғулланаётган иккинчи дўстини топибди. Амал-тақал қилиб кун кечираётган дурадгор чунонан хурсанд бўлибдики, меҳмоннинг ҳай-ҳайлашига қарамай, қўрадаги ёлғиз қўйини олиб чиқиб сўйибди, мазали таомлар пиширибди. Хайрлашаётганларида: “Дўстим, буни болаларингга пишириб бер”, деб қўйнинг бир сонини ўраб берибди...\n“Мен яхши кўрадиган одамга ризқ бер, аммо ҳаддидан оширма, мен ёмон кўрадиган одамга бойлик бер, давлатини зиёда қил, эй Оллоҳим!”, дер экан ҳар куни тонгда бир улуғ инсон. Зардўшт халойиққа қараб: “Одам ўз олдига мақсад қўядиган вақт келади. Одам ўз умидининг энг олий донасини (уруғини) экадиган вақт келади”, дейди ва шу оннинг ўзида фикрини давом эттиради: “Вовайло! Одам энди юлдуз туғмайдиган замонлар келаётир”. Яна дейди: “Яратувчи муридларни ахтаради, ўз ўроғини яхши чархлаганларни ахтаради... Яратувчилар, ҳосил ўргувчилар ва байрам қилгувчиларга қўшилгим келади: уларга мен камалакни кўрсатгим келади, аъло одамга етакловчи пиллапояларни кўрсатгим келади уларга...”.\nБу ният фикрингни тиниқлаштиради. “Дунё — ҳосил. Қўлингда ўроғинг, ёнингда қайроқтошинг бўлсин. Қайроқтошинг бўлмаса, уни тилингда ўткирла, дилинг билан қайра, шундай қилсанг, у янада кескир, кўрувчан ва шижоатли бўлади”, деган сатрларни қоралаш ҳаракатига тушасан. Ахир кимдир ўримга тушиши, кўнгил деб аталмиш сайхонликларни қалб кўзларини хиралаштирувчи чиқиндилардан тозалаши, ўроқни занглатиб қўймаслиги керак-ку?!\nБир зум сукутга бериламан. Телевизорда зукко ва топқирлар кўрсатуви намойиш этилмоқда. Телетомошабинлардан бири: “Кимни уйғотиш қийин?” деган савол йўллабди. Топқирлар кўп ўйлашди, турли фаразларни айтишди, аммо тўғри жавобни топа олмадилар. Жавоб шундай экан: “Ўзини ухлаётганга солиб ётган кишини!” Ҳа, шундай. Бундай одамнинг жисми уйғоқ, аммо фикри мудроқлик ботқоғига ботган бўлади. Уйғотиб бўлмас, ўрнидан қўзғатиб бўлмас, ҳаракатга солиб бўлмас даражадаги бу “уйқу” умрни исроф қилади. Уйғоқ одам, “тавалло”да айтилганидек, “худди денгиздек яшайди, денгиз тўлқинлари уни кўтариб юради, ҳаракатда ушлаб туради”. Уйғоқлар ўзлари каби бедорларга эргашадилар, уларни ёнларига чорлайдилар, ўзлари каби ҳаракатда, денгиз тўлқинлари билан ачомлашаётганлар билан яйраб мулоқот қиладилар.\nЗардўшт дейдики: “Эй қуёш, эй, шаҳи ховар! Агар мунаввар шуълаларингга интизорлар бўлмаса, сенинг бахт-иқболинг нимага ҳам арзирди”. Жуда кескир гап, аммо унда қиёматга қадар синмас ва сўнмас ҳақиқатнинг жамоли бор. Зукко олимлар коинотда Қуёшдан кўра минг чандон катта ва минг чандон ёруғ юлдузлар мавжудлиги ва уларнинг ҳаракат йўналишларини аллақачон аниқлаб қўйишган. Бундай яратилмалар само бағрида мингта, миллионта, балким ундан-да кўпдир, саноққа сиғмайдигандир. Аммо улар Ер деб аталмиш илоҳий инъом, буюк тафаккур бўстонидан, Одам деб аталмиш улуғ зотдан жуда ҳам олисда ва шу боис, уларга узоқдан қизиқсиниб мўралашдан бошқа илож йўқ.\nЗардўшт ўрмонда учраган пирнинг сўзларини эслар экан, ўзига ўзи шундай дейди: “Кошкийди мен донороқ бўлсам...”. Ҳазрат Навоийнинг “Ваҳки, умрим зое ўтди...” деб бошланувчи буюк сатрлари ёдга тушади. Зардўшт дейдики, “Одам бу — ҳайвон ва комил одам ўртасида тортилмиш арқон, у тубсиз чоҳ узра осилиб туради: ўтмоқ хатарли, ярим йўлда қолмоқ хатарли, орқага ўгирилиб қарамоқ хатарли, қўрқиш ва тўхташ хатарли”. Шундай бўлса, демак, дунё — англаганлар ва англаш, англаниш ҳаракатида куйиб-пишиб юрганлар учунгина дунё, бошқалар учун — азоб, тубсиз чоҳ, адоқсиз йўл, ечилмас занжир, очилмас тилсим, беҳуда ўтадиган вақт, кўзни қамаштирувчи рўё. Англаганлар қўлларидаги тошқайроқни бир зум бўлсин, ҳаракатдан тўхтатмайдилар. Тошқайроқ қайраб туради, дунё аста-секин, сирли-сирли ойдинлашиб боради. Ҳофиз Шерозий айтиб қўйибдилар-ку:\nГапир чолғучидин, майдин, жаҳон\nсиррини кам изла,\nЕчолмас ҳеч киши ҳикмат-ла бу\nЖавондан яна бир китобни олиб варақлашга тушаман. “Қировли тонглар гурунглари” (Гурунгдошлар Комил Аваз, Рўзимбой Ҳасан). Икки ижодкор гурунг баҳонасида тўлиб кетган кўнгилларини хўб бўшатиб олишибди. Баҳс-мунозара авжига чиқибди. Бирлари Софоклнинг “Кўп гапириш бошқа, кўп айтиш бошқа”, деган фикрини ўртага ташласа, иккинчилари: “Хоразмда бир замонлар “Ос” уруғлари яшаган, жанговар бўлишган, “Ҳазорасп” сўзининг маъноси “Минг ослар” дегани, “Осиё” атамаси ҳам шундан келиб чиққан”, дейди. Ҳар иккалалари кўплаб мақол ва маталларни келтиришади. Хаёлан уларга қўшиламан, ён дафтаримга қуйидаги жумлани ёзиб қўяман: “Нодонларнинг нодонликлари боис ақллиларнинг ҳурматини жойига қўямиз”. Бу — янги гап эмас. Сабоқларимда талабаларга тушунтираман: “Зулмат борлиги учун ҳам биз ёруғликни ҳис этамиз, фирибгарлик борлиги учун ҳалолликни қадрлаймиз, хоинлик, сотқинлик мавжуд экан, мардлик ва садоқат ҳамиша улуғланади. Одобни одобсиздан ўрганамиз”. Буни талабалар турлича тушунишади, мен эса давом этаман: “Тасаввур қилинг: кимдир қимматбаҳо тақинчоғини бир жойда унутиб қолдирди ёки тушириб қўйди, дейлик. Эртасига, бир ҳафта ёки бир ойдан кейин ҳам ўша буюм тушган жойида тураверса, тилланинг қиммати нима бўлади?”\nГурунгдошлар Хоразмшоҳнинг Чингизхон ўрдасида хуфия бўлиш ҳақидаги таклифини қабул қилган элчи Маҳмуд тўғрисида гоҳ ачиниш, гоҳ эса... ғурур билан фикр юритадилар. Ҳар икки тараф ўз нуқтаи назарини исботлаш учун тарихий манбаларга қайта-қайта мурожаат этишади. Аммо... бир тўхтамга келишмайди. Бинобарин, мен ҳам бир ўқувчи сифатида кимнинг фикри устун эканини аниқ айта олмайман. Чунки тарихий ҳужжат ва бадиий асар орасида кескин фарқ бор. Тарихий мавзудаги асар, гарчи маълум давр, ижтимоий вазият, воқеа-ҳодисаларнинг тафсилоти ҳақида китобхонга муҳим маълумот берса-да, ҳужжат даражасига кўтарила олмайди. Чунончи, Соҳибқирон Амир Темурнинг Франция қиролларига ёзган номалари, қиролларнинг жавоб мактублари, Заҳириддин Муҳаммад Бобурнинг ўғиллари билан ёзишмалари шу даврни ўрганишда ноёб ҳужжат ҳисобланади. Абдулла Қодирийнинг “Ўткан кунлар” асарида Юсуфбек ҳожи тилидан келтирилган қуйидаги огоҳлик даъватига эътибор берайлик: “Иттифоқнинг не эканини билмаган, ёлғиз ўз манфаати шахсияси йўлида бир-бирини еб-ичкан мансабпараст, дунёпараст ва шуҳратпараст муттаҳамлар Туркистон тупроғидан йўқолмай туриб, бизнинг одам бўлишимизга ақлим етмай қолди. Биз шу ҳолда кетадирган, бир-биримизнинг тегимизга сув қуядирган бўлсак, яқиндирки ўрис истибдоди ўзининг ифлос оёғи билан Туркистонимизни булғатар ва биз бўлсак ўз қўлимиз билан келгуси наслимизнинг бўйнига ўрус бўйинтуруғини кийдирган бўлармиз. Ўз наслини ўз қўли билан кофир қўлига тутқун қилиб топширгучи — биз кўр ва ақлсиз оталарга Худонинг лаънати, албатта, тушар, ўғлим”. Бу даъват моҳиятан ҳужжат мақомига яқин бўлса-да, улуғ адибнинг бадиий тафаккури маҳсулидир. Шундан келиб чиқадиган бўлсак, Чингизхон номидан юборилган мактубларни, улар ёзма манбаларда, бадиий асарларда, масалан, В. Яннинг романида қандай келтирилган бўлса (“Хоразмшоҳ! Сен урушни истаб эдинг, мақсадингга етдинг!”), шундайлигича қабул қилиш тўғри эмас, деб ўйлайман. Шу мушоҳада билан устоз Миркарим Осимнинг “Жайхун устида булутлар” қиссасига кўз югуртираман. Асарда элчилар олиб келган совға-саломлар қуйидагича таърифланади: “Туя жунидан тўқилган жўра-жўра қимматбаҳо матолар, Хитой шойиси, ёш кийик мугузлари, боғлам-боғлам сувсар терилар, ноёб яшилранг яда тоши, туя бўйнидек келадиган тилла”. Элчиларни кутиб олиш маросими таърифи: “Темур Малик ғижиниб: “Маҳмуд Ёлвоч (бошқа манбаларда Ёлавоч) хоразмлик, Юсуф Ўтрорлик, Алихўжа бухоролик. Шундай бўла туриб, бегона подшонинг хизматига кирибдурлар, бу ҳам озлик қилганидек, унинг элчиси бўлиб келибдурлар, бу қандай сурбетлик” деб ўйлар ва муштини қисар эди... Сарой битикчиси — белбоғига қаламдон қистирган, кўк салла ўраган йигит Чингизхоннинг форс тилида ёздирган ёрлиғини ўқиб эшиттирди. Ёрлиқда мўғул қоони Хоразмшоҳни ўғлим деб атаган ва Мўғулистон билан Туркистон мамлакати ўртасида дўстлик муносабатини ўрнатишни, савдо-сотиқ битими тузишни таклиф қилган эди. Қоон султонни ўғлим деб атагани учун кўпларнинг жаҳли чиқди, шоҳнинг ҳам ранги учиб кетди”.\nХоразмшоҳ Маҳмудни мўғул қўшинлари тўғрисида махфий маълумотлар юбориб туришга кўндиради: “Маҳмуд иккиланган кишидек, бироз сукут қилиб, ерга қараб қолди. Холбуки, у иккиланиб ўтирмай, дадил иш қиладиган одам эди. Шу тобда у Чингизхоннинг илонникидек ҳеч пирпирамайдиган, одамга тик қарайдиган айёрона тарғил кўзини кўргандек бўлди, унинг: “Ҳой Маҳмуд, сен султон нима деса хўб деявер, жосусликни таклиф этса — қабул қилавер, қўрқма!” деган сўзларини эшитгандек бўлди. Чингиз мўғул қўшини тўғрисида қандай маълумот беришни, яъни усталик билан Хоразмшоҳни чалғитишни ҳам ўргатган эди...”.\nҚиссада Чингизхон ва султон анча вақт ўзаро иноқ бўлиб, бир-бирларига, гўё меҳрибон ака-укадек, совға-салом йўллаб туришгани, бу ҳолат кўпларни таажжубга солгани айтилади: “Бир балоси бўлмаса, шудгорда қуйруқ на қилур, деб айтмиш она тулки болаларига шудгордаги қопқонга қўйилган қуйруқни кўрсатиб,— деди Бадриддинхожа ингичка овоз билан.— Қооннинг совғалари баайни шудгордаги қуйруқ кабидур. Султоннинг онаси Туркон хотун ақли қисқа ўғлини ҳарчанд огоҳлантирса доғи, ўғли қопқондаги қуйруқ сари интилмоқда...” Ва яна бир мактуб. Ўтрорда баднафс ҳоким Инолхонга қарши фитнакорларнинг раҳнамолари Хожа Баҳриддин ва Буғроҳожи Чингизхон номига қалбаки мактуб тайёрлаб, унга ҳоким ва Темир Малик муҳрларини бостирганлари айтилади. Мактубнинг матни қуйидагича: “Улуғ қоон, Мўғулистон ва Чин-Мочиннинг буюк ҳукмдори Чингизхон ҳазратларига саломи бениҳоядин сўнг бандалари Инолчиқ ва Темир Малик бош уриб арз қиламизким, подшоҳимиз султон Муҳаммаднинг косиб, деҳқон ва алалхусус тижорат аҳлига зулм-тааддиси кундан-кун ошмоқда, шул сабабдин барча улусни ўзига душман қилиб олмоқда. Бизлар ҳам бул зулм иморатини қулатиб, сиз каби улуғ хоннинг тахти раёсатиға кирмоқни аҳд қилдик. Агар лашкар тортиб келсалар, ўз ҳукмимиздаги Ўтрор ва Хўжанд қалъаларининг дарвозаларини очиб бермоққа тайёрмиз...”\nТарихий хотира учун жуда оғир гап. Аммо бу мактуб бадиий тўқима бўлиши эҳтимолдан холи эмас. Бундай сохтакорликлар мозийдагина эмас, яқин ўтмишимизда ҳам кўп бўлган. Лекин фитна бор жойда ғаразли мақсадга эришиш учун нималар қилинмаган дейсиз?! Ўтрордан шу мазмунда ёки унга яқин сохта “нома” Чингизхон ўрдасига чиндан ҳам жўнатилган бўлса-чи? Унда бундай мактубни ҳоқон қўлига бориб етишида Маҳмуд Ялавоч кабиларнинг ҳам ҳиссаси бўлганини тахмин қилиш мумкинми? Албатта, мумкин. Ўқувчи сифатида хулосам шуки, юқорида келтирилган мисоллар, “Тўрт улус тарихи” ва бошқа манбаларда билдирилган бошқа фикрлар ўтмиш тарихимизни холис ўрганиш, Ўтрор дарвозаларини босқинчи қўшинларга очиб берган хоинларни аниқлаш борасида ҳали кўп меҳнат қилиш, изланиш зарурлигини бизларга уқтириб турибди.\nТарихнинг чалкаш саҳифаларидан ҳориб, телевизор мурватини бурайман. “Изабелла” фильми намойиш этилмоқда. Ёш қирол Изабелланинг Фердинанд билан никоҳдан ўтишига қарши. У бу ҳақда мулозимига шундай дейди: “Хотиржам бўлинг, бу тўй ҳеч қачон бўлмайди. Уларнинг никоҳига фатво бермаслик учун аъло ҳазратга кўп миқдорда пул берганман. Ё Худо, пул имондан устун-а...” Вужудим жимирлаб кетади. Экранни ўчириб, “Ёшлик” журналини варақлай бошлайман. Заҳматкаш олимларимиздан бири Қосимжон Содиқовнинг “Тошни тирилтирган битиклар” сарлавҳали мақоласини ўқишга тутинаман. Унда тарихнавис адиб Йўллуғ тигиндан қолган икки қадимий тошбитик ҳақида гап боради: “Диққатга лойиқ ери шундаки, иккала ёдномада матннинг асосий қисми муаллиф Йўллуғ тилидан эмас, унинг отаси Билга ҳоқон тилидан ҳикоя қилинади... Ҳоқон бутун турк улусини, келажак авлодни ўз сўзларига қулоқ тутмоққа ундайди: “Сўзимни тугал эшитгил, кейинимдаги ини, жияним, ўғилларим, иттифоқ, уруғим, халқим, ўнгдаги шадапит беклар, сўлдаги тархонлар, буйруқ беклар, ўттиз... тўққиз ўғуз беклари, халқи, бу сўзларимни яхшилаб эшит, диққат билан тингла — бу ҳоконингдан, бу бекларингдан, ерингдан, сувингдан айрилмасанг, турк халқи, ўзинг эзгулик кўражаксан, уйингга киражаксан, беташвиш бўлажаксан”. Битик муаллифи туркий улусга ўтмишни эслатиб, ундан сабоқ олиш, ёв ҳийлаларига ҳамиша ҳушёр туриш зарурлигини уқтиради. Орадан қанча вақт, неча асрлар ўтганига қарамай, бу зарурат бугун ҳам ўз аҳамиятини йўқотмаган. Ўз ерига, табиий бойликларига ўзи эгалик қиладиган, ўз йўлини, тақдирини ўзи белгилайдиган халқ чин маънода озоддир ва у миллий-ижтимоий тараққиётга мушарраф бўлади. Бугунги ҳур Ўзбекистон бунинг ёрқин мисолидир.\n“Жаҳон адабиёти”да эълон қилинган “Қадим мадрасаларда таълим тизими” сарлавҳали тадқиқот мақола эътиборимни тортади (М. Турсунова. 2016 йил, апрель). Бугун журналистика факультетларида ўқув жараёнини дунёвий илғор андозаларга мослаштириш режалари тузилмоқда. Буни ҳар жиҳатдан қутлаш керак. Аммо, дунёвий тажрибани ўрганиш кимдандир андоза кўчириш дегани эмас. ўарб узоқ йиллар Шарқ мадрасаларида ишлаб чиқилган ўқув тизими, баҳолаш мезонлари ва таълим дастурларидан ўрганиб келган ва бундан кўп наф кўрган. Бу ноёб тажриба бугун ҳам ўз мавқеини йўқотган эмас. Ушбу мақолада айтилишича, мадрасаларда илми таҳлил (таҳлил, шарҳ), илми мунозара, илми фасоҳат (сўзларни ўз ўрнида қўллаш), илми баён (нозик маъноларни баён қилиш, ифодалаш маҳорати), илми ғариба (кенг қамровли маънони қисқача ифодалаш), илми калом (далиллаш, исботлаш) каби фанлар ўқитилган. Бугун матбуотимизнинг камчиликлари хусусида ҳам сўз юритишимиз лозим экан, ёш касбдошларимиз айни шу фанлар берадиган илм-малака масаласида оқсаётганларини тан олишимиз зарур.\nЖурналнинг шу сонида Ян Парандовскийнинг “Сўз кимёси” асари Мирзаали Акбаров таржимасида берилибди. Ушбу асарни аввал ҳам ўқиганман, машғулотларимда фойдаланаман. Шундай бўлса-да, ён дафтаримда янги ёзувлар пайдо бўлади: “Ҳар ким ёлғизликни ўз майл, ҳавас ва имкониятларига мос тарзда қидиради. Балзак — тунги пайт, Валтер Скотт — эрта тонгда, ҳали барча оила аъзолари ухлаб ётган пайтда туриб, ишларди... Виктор Гюго сочлари ва соқолининг ярмисини олиб, қайчини деразадан пастга улоқтирарди-да, икки ҳафта давомида уйига қамалволиб, ижод қиларди... Ўз асари узра энгашиб олган ёзувчи худди телвакезик одамга ўхшайди: агар пастдан қандайдир ҳайқириқни эшитиб қолса борми, қулаб тушиши турган гап. Ҳатто энг азиз кишиси томонидан энг нозик овозда айтилган бегона, ёт сўз ҳамунга яшин ургандай таъсир қилади. Бирданига ҳаммаси барбод бўлиб, тўкилиб-сочилиб кетади ва шоирнинг хаёлот оламидан култепадан бошқа ҳеч нима қолмайди, буларнинг барчасини қайта тиклаш учун кўп вақт талаб қилинади, баъзан эса, узоқдан бўй кўрсатиб турган, тегишли сўзлар ифодасида акс этишга тайёр поэтик образ ҳам бир умрга ғойиб бўлади...” Муаллиф ёзувчи дунёсига аралашишнинг аянчли оқибатлари тўғрисида мулоҳаза юритар экан, тинчлик ва хотиржамликни унумли ижод қилишнинг муҳим шарти дея баҳолайди.\nГурунгларга қайтаман. Паскал шундай деган экан: “Одамлар билан суҳбатлашиб биз ҳиссиётларни ҳам, ақлни ҳам такомиллаштирамиз ёки аксинча, уни йўлдан оздирамиз. Шунинг учун баъзи суҳбатлар бизни комилликка бошласа, баъзилари йўлдан уради. Демак, суҳбатдошларни синчковлик билан танлаш зарур”. Ф. Достоевскийнинг фикри янада муҳим: “Агар сен мақсад сари интилаётган бўлсанг-у, йўлда сенга акиллаётган ҳар бир итга тош отиш учун тўхтайверсанг, ҳеч қачон мақсадингга ета олмайсан”.\n...Дала-боғ эшигини кимдир тақиллатади. Хаёлим бўлинади. Ҳозиргина ўйимда туғилаётган ғаройиб бир жумла учади-кетади. Чиқаман. Усталар келишибди. Бир соатча уринишиб, компьютерни ишга туширишди, қораламаларимни қоғоздан компьютер экранига кўчира бошлайман. Биринчи бўлиб уларни ўзим ўқийман ва “Ҳунарингдан ўргилай, компьютер”, дейман ҳеч кимга эшиттирмай.


Бола характерини таомлар орқали аниқлаш мумкин - 27 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 27 » Бола характерини таомлар орқали аниқлаш мумкин\nҲар бир болакай Шоколадни жон деб ейди. Аммо мунтазам шоколад сўраши кичкинтойда асабийлик, жиззакилик борлигини билдириши мумкин. Чунки бу ширинлик таркибида айнан асабни тинчлантирувчи моддалар бор. Шоколадхўрнинг келажаги порлоқ, Аммо баъзи вақтларда беқарорлиги тутиб қолади. Ана шу ҳолатга сергак бўлсангиз, кифоя.\nТузламалар, шўр егуликлару печеньеларни ёқтирадиган болалар характер жиҳатдан ўзига ишончи суст бўлади. Бундай болакай билан ўз устида ишлашга ундовчи машқларни баджариш лозим.Организмида еса жиддий муаммо йўқ.Фақатгина натрий ва минерал тузлар етишмаяпти холос.\nБулочкаларни ёқтирадиган болалар тартибли, гапга қулоқ соладиган, аълочи бўлишади. Бироқ ота-онасининг танбеҳлари сабабли депрессияга тушиб қолиши мумкин.\nЎсмир ёшидаги ўғил қизнинг таомга аччиқ соус ёки кетчуп аралаштиришга одатланибдими, демак нафас йўллари, қон босими ёки юрак фаолияти билан боғлиқ ўзгариш кузатилиши мумкин. Характерига хос бўлган қобилиятиятни эса бўғманг. Аксинча ҳар бир ишда унинг фикри муҳимлигини намойиш этаверинг.\nҚайнатилган картошкани туз билан ейишни ёқтирадиган ёки картошка чипсларни канда қилмайдиганлар еса гапга қулоқ солмайдиганлар хилидан. Бундай болаларни қаттиққўллик билан йўлга солишга уринманг. Яхшиси феъл-атворини ўзгартириши мумкин бўлган мисоллар келтириб, тушунтиринг. Саломатлиги борасида еса меъда фаолиятига диққат қилинг.